[b]Батыр үлә, даны ҡала[/b] » Архив газеты "Йәшлек"\n[b]Батыр үлә, даны ҡала[/b] Башҡортостан » Юбилейҙар\nБашҡорт халҡының милли геройы Салауат ЮлаевтыҢ тыуыуына – 255 йыл\nИсеме Башҡортостан сиген үтеп, ул Рәсәй геройына әйләнде[i]\n1775 йылдың ноябрендә ихтилалдың бөтә төп ҡатнашыусылары генераль тикшереү үткәреү өсөн Мәскәүгә оҙатыла. Уларҙы Ҡытай-городтың Иверск ҡапҡалары эргәһендә урынлашҡан Монета дворында тоталар (хәҙер был бина Ҡыҙыл майҙандың Воскресенск ҡапҡалары янында урынлашҡан). Шуға ла Болотная майҙанынан Ҡыҙыл майҙанға юл алабыҙ. Пугачев тотолған ситлекте күреү был юлы насип булманы – Тарих музейы беҙ барған көндө эшләмәне. Уның ҡарауы, Ленин менән Сталинды «күрергә» лә, улар менән бергәләп фотоға төшөргә лә мөмкин. Бөйөк полководец Жуковҡа ҡуйылған һәйкәлде лә иҫәпләгәндә, өс тарихи шәхес бер урында!\nШунда уҡ экскурсоводтар һырып ала, аҡсаңды сығар ҙа, рәхәтләнеп тарихҡа сум. Ләкин беҙҙе пугачевсыларҙы тотҡан урын ғына ҡыҙыҡһындыра шул. Экскурсоводтарҙың береһе ябайыраҡ булып сыҡты. Беҙгә кәрәк бинаны күрһәтеп, әҙерәк аңлатма ла биреп үтте. Баҡтиһәң, тап Ҡыҙыл майҙанға ингән ерҙә генә икән улар. Ике бинаны тоташтырып торған тар ғына төкәтмә заманында Долговая яма тип аталып, унда бөтә сәйәси тотҡондар тотолған булған. Хәҙер был хаҡта иҫкәртеүсе бер генә таҡтаташ тора. 1790 йылдың сентябрь – октябрендә бында Себергә һөргөнгә ебәрелер алдынан яҙыусы, революция мәғрифәтсеһе Александр Радищев тотолған. Эргәләге бинаның Монета дворы булыуын иҫәпкә алғанда һәм уның Воскресенск ҡапҡаһы менән Монета дворы араһында урынлашҡанын иҫләгәндә, Пугачевты ғына түгел, уның барлыҡ көрәштәштәрен дә, тимәк, Салауат Юлаевты ла ошонда тотоуҙары ихтимал.\nҠыҙыл майҙанда күңелдә ауыр тойғо ҡалдырырҙай бер урын бар. Лобное место, тиҙәр уны. Язалау урыны тип тә атайҙар. Бында, ысынлап та, дәүләт акттары, һуғыш һәм солох, һалым тураһында, Ҡыҙыл майҙанда махсус ағас баҫмаларҙа язалау тураһындағы указдар иғлан ителгән. Халыҡты аңламаҫһың, ғәҙәттә, бер ергә ҡабат килергә бик теләһәң, шул урынға аҡса ташлап кит, ул һине саҡырып, тартып тора, тиҙәр. Лобное место тигән урынға аҡса ырғытыу йолаһы ҡайҙан килеп сыҡҡандыр, әммә язалау урынына ҡабат килергә кемдең теләге бар икән?!\n– 1929 йылда Мәскәүҙә Милли театрҙар фестивале уҙған. Уны пленкаға төшөргәндәр. Мәскәү янындағы Красногорский ауылында архив бар. Шунан барып таптым. Шул фестивалдә Башҡортостандан Баязит Бикбайҙың «Салауат Юлаев» әҫәрен килтергәндәр. Шунда атайым – Салауат, әсәйем Әминә ролен башҡарған, – тип хәтирәләргә бирелә мәшһүр артист һәм режиссер Булат Имашев менән талантлы актриса Тәлиға Бикташеваның ҡыҙы Эльмира ханым.\nСалауат образы – Булат Имашевтың театр сәхнәһендә уйнаған тәүге роле. Был хаҡта ул үҙе: «Бик күп роль уйнаным. Әммә мине артист булараҡ формалаштырғаны Салауат Юлаев роле булды. Крамов, Незнанов мине яҡшы артист кимәленә күтәрҙе», – тип яҙа.\nЭльмира Имашева хәҙер хаҡлы ялда. Шуға тиклем Королев исемендәге «Энергия» институтының (»Космос» үҙәге) баш ғилми-техник мәғлүмәт һәм пропаганда бүлеге етәксеһе булып эшләгән, филология фәндәре кандидаты. Милли батырыбыҙ тураһында һөйләгәндә тулҡынланыуының сиге юҡ. Бәлки, был минуттарҙа ул Салауат ролен тәүге булып уйнаусы атаһын күҙ алдына баҫтыралыр, бәлки, 25 йыл каторгала булып та рухы һынмаған, төшөнкөлөккә бирелмәгән шағир-импровизаторға һоҡланыуын йәшермәйҙер.\nСит ерҙә яҡташтарыңды осратыу икеләтә шатлыҡлы, ә инде Рәсәйҙең баш ҡалаһында йәшәүсе милләттәштәребеҙ менән осрашыу күңелдәрҙә әйтеп аңлатҡыһыҙ хис-тойғолар тыуҙыра. Сөнки уларҙың һәр ҡайһыһы йөрәгендә Салауат рухын йөрөтә, һәр береһе уның рухы менән йәшәй. Шулай булмаһа, Тверь өлкәһе башҡорт-татар йәмғиәте рәйесе Марат Бәхтиевтың килеп етеүен нисек аңлатырға?\nОсрашыу барышында ла һәр кем үҙенең күңелендә йәшәгән Салауаты менән таныштырырға тырышты.\n«Стрела Салавата» китабы авторы, табип Камил Ғәлимов хистәрен шиғри юлдар аша еткерҙе:\n– Төньяҡтан елдәр килтерҙе\nХуш еҫен тыуған яғымдың.\nЙыһан буйлап таратты ул\nҮлән шауын, ҡурай моңон.\nДиңгеҙ ярында, яманһыулап,\nМин Салауатты уйланым.\nКөн һүнгәндә алһыу нурҙа\nЙөрәгенә яра алған ҡош,\nМәңгелеккә һинең осош.\nСитлектә йырламай ҡош,\nАңламай бит батша – байғош...\nСалауат Хәтмуллин иһә яҡташтарыбыҙ араһында иң йәше ине. Ул, йәшлектең иң гүзәл сағы, Салауат Юлаев һәйкәле янындағы киске уйындар хаҡындағы тәьҫораттары менән бүлешеп: «Йылдар үткәс, Салауат исеме артында ныҡлы рух, йәшлек дәрте тороуын аңлай башланыҡ. Ул властың алмашыныуын, үҙ халҡына имен тормош, Волга буйында йәшәүсе халыҡтарға ҡарата ғәҙеллек теләгән», – тине.\nҒәлиә Йәнбирҙина ла профессияһы буйынса медик. 1980 йылда үткән Олимпиаданы хеҙмәтләндерергә килгән еренән тороп ҡала ул баш ҡалала. «Уҡытыусым Сәлимә Әбүбәкирова Салауат районынан ине. Гел Салауат Юлаев тураһында һөйләп, уның миҫалында тәрбиәләне. Һуңынан биш йыл студенттарҙы Әстерханға эшкә алып йөрөнөм. Мамай ҡурғанына беренсе йыл барҙыҡ та, үҙебеҙҙең яҡташтар, милләттәштәр иҫтәлегенә икенсе йылына таҡтаташ алып барып ҡуйҙыҡ. Бер яғында яҙыу, икенсе яғында Салауат Юлаев һәйкәле эшләнгән».\nРәсәй Геройы, Әлшәй районы егете Рафиҡ Иҡсанов та һәр ваҡыт Салауатҡа оҡшарға, уның кеүек оҫта, ҡыйыу полководец булырға тырышыуҙарын һыҙыҡ өҫтөнә алды. Шулай уҡ ул Башҡортостанға ҡайтҡанда йәштәр менән осрашыуҙар ойошторорға теләүен һәм был юҫыҡта уға ярҙам кәрәклеген дә белдерҙе.\n«Аҡбуҙат» балалар журналының элекке рәссамы, хәҙер арт-директор булып эшләүсе Сулпан Билалова Салауат тураһында ижад кешеһе булараҡ һөйләне һәм батырҙың бала сағы, аныҡлап әйткәндә, әсәһе уны тәү тапҡыр атҡа ултыртҡан мәлен сағылдырған картина эшләүе һәм, яйы сыҡһа, берәй балалар баҡсаһынамы, мәктәпкәме бүләк итеү хыялы булыуын белдерҙе. Салауат районының Әлкә урта мәктәбендә батырҙың үҫмер йылдарына арналған экспозицияны был картинаның тулыландырып тороу ихтималлығын әйткәс, ул шатланып риза булды.\nСоветтар Союзы Геройы Ҡотдос Латиповтың сығышын һәр кем тын да алмай тыңланы. Был сығышта ғорурлыҡ та, рух та, әсенеү ҙә ярылып ятты.\n– Тыуған ауылым Салауат районынан 50 саҡрым алыҫлыҡта ине. Әммә, батырҙың әсәһе беҙҙең райондан булғанлыҡтан, мин дә үҙемде уның тоҡомо тип һанайым. Бала саҡтан уға иң яҡын, туған кешегә ҡараған кеүек ҡараныҡ. Башҡорт теле һәм рус теле уҡытыусылары Ғималов менән Фәтҡуллин Салауатҡа ҡарата яҡты, изге, ғәжәйеп һөйөү тәрбиәләне. Бөйөк Ватан һуғышына ла беҙ әҙерлекле, батырҙарға лайыҡлы алмаш булып индек. Халыҡ рухына ҡараған кеүек ҡараныҡ. Беҙҙең аңда ул тоғролоҡ, азатлыҡ һөйөү, бөйөклөк, ҡаһарманлыҡ өлгөһө булды.\nАҡыллы ойоштороусы, ялҡынлы шағир-оратор, тыуған иленең ысын патриоты ғәскәре алдында күренеп, осҡор күҙҙәре менән халыҡты байҡау ҙа көс-ҡеүәт өҫтәгәндер. Сөнки уны тыңлағандар, уға ышанғандар, уның артынан эйәргәндәр. Ул үҙ халҡының ғына патриоты түгел, ә интернационалист. Беҙҙең, Башҡортостандан сыҡҡан Ҡыҙыл Армия һалдаттары, өсөн ул, талантлы полководец булараҡ та, Еңеүҙең өҫтәмә байрағы булып торҙо.\nБөгөнгө йәштәр Салауат тураһында өҙөк-йыртыҡ ҡына белә. Ауылға ҡайтҡанымда йәш быуын вәкилдәренән, Салауат кеүек булыу нимә ул, тип һораһам, тәрән тынлыҡ урынлаша. Юҡ, һәр кем дә шағир һәм йырсы, полководец була алмай, әммә һәр кем тыуған иленең патриоты булырға тейеш. Тормош ауыр, тип тал төбөндә шешә ҡосаҡлап ятыу урынына һәр шарттарҙа ла көрәшеп, һәр шарттан да еңеүсе булып сығыу кәрәк. Совет заманында кешеләр өмөт менән йәшәне, бер-береһенә ярҙам итте һәм һәйбәт мөнәсәбәттә булды. Хәҙер иһә йәш егеттәрҙе – Салауаттың, ҡыҙҙарҙы тоғролоҡ символы булған Әминәнең миҫалында тәрбиәләргә кәрәк. Ни өсөн бөгөн Салауатты тыуҙырған халыҡ замандың кире йоғонтоһона бирелә?\nҠотдос ағайҙың сығышы залдағыларҙы бер аҙ уйланырға мәжбүр итте. Ләкин был уйланыуҙар халыҡ аңына етеп, уны ла уйландырһын ине. Был уңайҙан Тверь өлкәһенән килгән яҡташыбыҙ Марат Бәхтиев бик урынлы тәҡдим индерҙе:\n– Барыбыҙ ҙа үҙенсәлекле һабаҡтың шаһиты булдыҡ. Мин, журналистар экспедицияһының дауамы итеп, Башҡортостанда, башҡорттар күпләп йәшәгән территорияларҙа Салауат дәрестәрен индереүҙе тәҡдим итәм. Үҙем мотлаҡ рәүештә Тверҙә бындай дәресте ойошторасаҡмын, бында ишеткәндәремде түкмәй-сәсмәй йәштәргә еткерәсәкмен. Ул дәрестә ҡурай моңо ла, Салауаттың шиғырҙары ла яңғыраясаҡ.\nРәсәйҙә күптән милли идея эҙләйҙәр. Ҡайҙа ул? Әгәр ул милли идея икән, ул милләттең эсендә булырға тейеш. Башҡорттарҙа өлгө алырлыҡ, тиңләшергә тырышырлыҡ шәхес – Салауат, тип уйлайым. Шуға ла Салауат дәрестәрен индереүҙе тәҡдим итеп, Башҡортостан Республикаһының Мәғариф министрлығына сығыу зарур.\nЙыйылыусыларҙың барыһы ла был тәҡдим менән килеште. Тик етәкселәрҙең генә ишетеүе шарт. Ысынлап та, милли идеяһы булмағандар баш вата тип, ниңә уны әллә ҡайҙан эҙләргә? Башҡортостанда башҡорттарҙы арттырыуҙы алһаҡ та, Салауаттың өлгөһөндә тәрбиәләүҙе маҡсат итеп ҡуйһаҡ та, ҡайһы бер ауылдар кеүек, айыҡ ауыл иғлан итеү ҙә милли идея түгелме ни?\nБына, ниһайәт, Ағиҙел ярында поезд менәнме, автомобилдәме, самолеттамы килгән кешеләрҙе сәләмләп ҡаршы алыусы Салауат Юлаевтың һәйкәлен эшләүсе Сосланбәк Тавасиевтың тоҡомо йәшәгән Абрамцевоға юлланабыҙ.\nСергей Радонежский сиркәүе эргәһендә туҡталыш яһайбыҙ. Әйтеүҙәренсә, ул ҡәҙимге тормошон ташлап, дәрүиш булып китә, һәм Хоҙай уға ҡөҙрәт бүләк итә. Уның был һәләте Бөйөк Ватан һуғышы йылдарында ла ярҙам итә. Фашистар Мәскәү эргәһенә килеп еткәс, ул үҙенең ҡөҙрәте менән Абрамцево, Хотьково, Ахтырка тирәһен һаҡлап тора. Был тирәгә хатта танкылар ҙа үтә алмаған, тип хәтерләй хәҙер халыҡ. Ысынмылыр, бушмы, әммә тарихта был исем мәңгегә урын алған.\nХотьковоны үтеп, Ахтыркаға инәбеҙ. Тап бына ошонда милли геройыбыҙҙың образы тыуған да инде. «Һин – башҡорт, мин – осетин. Икебеҙ ҙә рәсәйҙәр», – тигән юлдарҙың авторы Сосланбәк Тавасиев Салауат хаҡында Башҡортостанға һуғыш йылдарында эвакуацияға килеүселәрҙе оҙатып килгәндә вокзалда һалдаттар тейәлгән эшелонды фронтҡа оҙатыусыларҙың береһенән ишетә. Ҡыҙыҡһынып, уның кем икәнен асыҡлай, һәм был исем уға тынғы бирмәй. Шуғалыр ҙа, бәлки, ул Салауаттың һыбайлы скульптураһын эшләүгә бер нисә тиҫтә йыл ғүмерен сарыф итә.\nАхтырка ауылы дини грамоталарҙа Дудкино исеме менән билдәле. XVII быуат аҙағында иһә ауыл Иван Панин исеме менән бәйле. Панин артабан усадьбаны туғаны, князь Василий Татищевҡа тапшыра. 1703 – 1704 йылдар тирәһендә был урын кенәз Трубецкойҙарға күсә. 1772 йылда ауылда сиркәү төҙөргә рөхсәт алына. Ләкин уларҙың туғаны Иван ҡомарлы уйындарға әүәҫ була һәм имениены кәрт уйынында оттора. Уны мир судьяһы, сәскәләр яратыусы Иван Матвеев һатып ала һәм усадьбаны гөл баҡсаһына әйләндерә.\n1937 йылда сиркәүҙең руханийын ҡулға алалар. Шул йылда Рәсәйҙә 56 мең дин белгесен аталар. Ә сиркәүҙе төрлө маҡсатта файҙалана башлайҙар. Йәшелсә һаҡлағыс итеп тә ҡарайҙар, әммә йәшелсәләр туңа.\n1941 йылда сиркәүҙең барлыҡ иконаларын урамға сығарып яндыралар. Шул саҡ руханиҙарҙың береһенең бәләкәй ҡыҙы ут эсенән бер иконаны тартып ала ла, йүгерә. Шулай итеп, Ахтырка иконаһы ҡотҡарыла. Уны 1753 йылда уҡ батшабикә Елизавета изге тип иғлан иткән була.\nӨфө – Мәскәү – Өфө.\nБатыр үлә, даны ҡала\nТарих менән ысынбарлыҡ ҡауышҡанда\n«Кино сәнғәтендә – Салауат Юлаев образы»\nСалауатты мәңгеләштереүсенең йортонда\n«Үҙемде Салауат ғәскәрендә кеүек ...


Хәбәр ебәргән өсөн төҙөү программаһы киң һәм email.\nПрограмма менән тәьмин итеү өсөн профессиональ e-mail бюллетендәрен\nПрограммала ҡуйылған талап түгел, яйға разархивация һуң бер папка.\nМегаполистарҙа мөхит. Без границ.\nҮҙенсәлектәреIII башҡа айырылып тора тип XMailer\nОло корта өсөн текст һәм һүрәттәр уникализация һайлай.\nвизуаль торошо һәм процесс барышында мониторинг өсөн бюллетень.\nБелмәйем, ни кеше һеҙ язылырга рассылка һәм уҡый ала.\nЯбай бюллетендәрҙе ебәреү\nҠалып бюллетень ярҙам өсөн уңайлы мөхәррире хаты тәшкил итә.\nБашҡа ҡоролма эшләтеп\nПрограмма менән хатта флешкала яй ғына бәйләп "биҙең".\nБеҙ ҙур тәжрибә тупланған командалар шөғөлләнә һәм был ваҡыт эсендә беҙҙең 2008 йыл менән емейл бюллетень. Беҙ уларҙы даими рәүештә яңыртыла һәм һеҙҙең аласаһы бушлай тормошҡа ашырыла. xmailer беҙҙең һәр асыш.\nСикләүҙәр һәм башҡа бушлай\nXMailer - емейл был юҡҡа өҫтәмә тикшереү өсөн бюллетень. Буш ваҡытта хат ебәрә һәм шаршау версия һаны буйынса сикләүҙәр юҡ.\nПрофессионалдар өсөн ҡорал\nКулланыусылар өсөн, бөтә ябай һәм һөҙөмтәле тәжрибә алырға теләүселәр өсөн булдырылған өҫтәмә сервис бер бюллетень улар беҙгә, беҙ туп-тулы версия эшләй. Һәр лицензия һатып алырға мөмкин һуң ул түләүле буласаҡ.\nҠыҫҡаса XMailer ҡулланыусы статистикаһы\nҺәм әлеге ваҡытта беҙ тотороҡло үҫә:\nСкриншоты Скриншоты iii xmailer\nБеҙҙең скачать бушлай программаһы.\nIII тураһында фекер XMailerБеҙ был кеше тураһында һөйләй белеү\nОзадачился поиском программы для прогрева серверов, всё что находил либо не подходили по параметрам и функционалыу, либо по цене. Совершенно случайно в каком то видео услышал, что есть такая программа Xheater, купил её, но выяснилось, что те сервера, которые настраивал я, почему то не подключаются к...\nМин бер фекергә ыңғай ҡарай. Был ҡағыҙ түгел, ә кире? Һеҙ-яуап клиенттар хамски, 2 күберәк һорау бирҙе ул? Бер ҡасан да клиенттарына мыҫҡыллы әйтелгән һүҙҙәр түгел, ә асыҡтан-асыҡ ярҙам күрһәтелһә тех. менеджерҙар, клиенттар кем? Типо клиенттары ла һөйләшербеҙ, тип ...\nБаһалама һәм тәҡдимдәр өсөн XSpamer


2011 йыл Башҡортостанда Милләт-ара татыулыҡты нығытыу йылы тип иғлан ителде // Сәйәсәт | новости башинформ.рф\n2011 йыл Башҡортостанда Милләт-ара татыулыҡты нығытыу йылы тип иғлан ителде\n11:41, 2 февраля 2011 Сәйәсәт\n2011 йыл Башҡортостанда Милләт-ара татыулыҡты нығытыу йылы тип иғлан ителде. Тейешле указға республика Президенты Рөстәм Хәмитов ҡул ҡуйҙы. Был турала төбәк башлығы шишәмбе кис Башҡортостандың милли үҙәктәре етәкселәре менән осрашыу ваҡытында хәбәр итте.\n— Был барыбыҙ өсөн дә мөһим ҡарар, — тине Рөстәм Хәмитов. — Милләт-ара, шулай уҡ конфессия-ара мөнәсәбәттәр проблемаһы бөгөн төрлө сәбәптәр арҡаһында беренсе планға сыға. Беҙҙең барыбыҙға ла быйыл халыҡтар араһындағы мөнәсәбәттәрҙе көйләү, бөгөн булған аңлашылмаусылыҡтарҙы бөтөрөү өҫтөндә яҡшылап эшләргә кәрәк. Бер ваҡытта ла, бер ниндәй шарттарҙа ла беҙҙә милли конфликттар проблемаһы тыумаһын өсөн беҙ мөмкин булғандың барыһын да эшләргә тейешбеҙ.\nДөйөм алғанда, республикабыҙҙа, шулай уҡ тотош илебеҙҙә лә милләт-ара мөнәсәбәттәр проблемаһы, Башҡортостан башлығы фекеренсә, сиктән тыш сәйәсиләштерелгән. Ул йыш ҡына иҡтисад, халыҡтарҙың рухи үҫеше кеүек башҡа мөһим проблемалар арҡаһында тыуа.\n— Милләт-ара проблемалар үҙенән-үҙе тыумай, улар һәр ваҡыт заманыбыҙҙың башҡа мөһим реалийҙары артынан килә, — тине Рөстәм Хәмитов. — Ә был, милләт-ара мөнәсәбәттәрҙе нығытыу төбәктең иҡтисадын нығытыуға, мәҙәниәтте үҫтереүгә һәм социаль шарттарҙы яҡшыртыуға туранан-тура бәйле булырға тейеш, тигәнде аңлата.\nТеги: милли сәйәсәт, милләт-ара татыулыҡ йылы


Тажлы вирус ләғнәтенән нисек ҡотолорға?\n9 Октябрь 2020, 13:27\nҺаҡланғанды һаҡлармын, тигән Хоҙай, сәләмәт булайыҡ!\nБарыбыҙ өсөн дә аяҙ көндә йәшен һуҡҡандай булды был ләғнәтле тажлы вирус. Яман вирусҡа ҡаршы торорҙай ризыҡ, үләндәр ҡулланайыҡ. Шулай уҡ эске халәтте лә иммунитетты ҡаҡшатмаҫлыҡ дәрәжәлә тотоу зарур.\nЙәй буйына аяҡ аҫтында үҫкән әрем - тәбиғи антибиотик - уны даими ҡулланырға кәрәк. Сәскәһе тиклем генә бер-ике бөртөгөн сәйнәргә була. Кис йоҡлар алдынан, сәй ҡалағының осонда семетеп кенә ярты стакан ҡайнар һыуҙа тµнәтеп, ун биш минуттан һөҙөп эсегеҙ. Ул үпкәне таҙарта, тын юлындағы лайланы киптерә.\nУҫаҡ, имән ҡайырыһы, ҡарағас ылыҫы ла шифалы көскә эйә. Ҡайын бөрөһө, ерек тубырсығынан төнәтмә яһап эсергә була. Һарымһаҡты ваҡ ҡына турап, йылы һыу менән йотоғоҙ.\nНиндәй ризыҡтар вирусҡа ҡаршы тора ала?\nҠымыҙ. Әсегән ҡымыҙҙа зарарлы вирустарға, ҡорттарға ҡаршы торорлоҡ файҙалы бактериялар барлыҡҡа килә. Хатта һуңғы стадиялағы туберкулез таяҡсаларын юҡҡа сығара.\nӘсе ҡорот менән һурпа файҙалы. Күберәк ҡыҙыл борос һалығыҙ. Туралған һуғанды даими ашағыҙ.\nПрополис та - бик көслө антисептик. Уны ауыҙҙа һурып йөрөргә була. Бер ҡапҡанда шырпы башы саҡлыны. Әсе ҡатыҡ та көслө антибиотик.\nВирусҡа үрсергә ярҙам итә торған ризыҡтан, магазин сүпрәһендә бешкән ҡамыр аҙығынан ҡәтғи тыйылығыҙ. Ҡомалаҡ булмаһа, сөсө икмәк ашағыҙ. Синтетик сүпрә - вирусҡа ризыҡ. Шәкәр ҡушып бешерелгән печенье, кәнфиттәр менән туҡланмағыҙ. Иң яҡшыһы - сей кишер, сөгөлдөр, кәбеҫтә салаттары ашау.\nКөн дауамында эҫе һыу, үлән сәйе эсергә тырышығыҙ. Бал, кипкән емештәр, бутҡа ашағыҙ.\nКәбеҫтә йәки сөгөлдөр аштарына өҫтөнлөк бирегеҙ.\nЭс ҡатыу күренештәре булырға тейеш түгел. Эшкәртелмәгән ризыҡ ҡалдыҡтары вирустарға тиҙ үрсергә этәргес.\nПаникаға бирелмәгеҙ, матур кинолар ҡарағыҙ, китап уҡығыҙ, музыка тыңлағыҙ. Ҡурҡыу кешене көсһөҙләндерә.


(14 сентября битенән йүнәлтелде)\nМексика — Чьяпас штаты нигеҙләнгән көн.\nНикарагуа — Сан-Хасинто һуғышында еңеү уңайынан милли байрам.\nУкраина — Мобилизация хеҙмәткәрҙәре көнө.\n1741 — 23 көн туҡтауһыҙ эшләү нәтижәһендә немец композиторы Георг Гендель «Мессия» ораторияһын яҙып бөтә.\n1812 — Наполеон ғәскәре Мәскәүгә инә.\n1867 — Карл Маркстың «Капитал» китабының 1-се томы донъя күрә.\n1886 — Джордж Андерсон (George Anderson) яҙыу машинкаһы таҫмаһына патент ала.\n1896 — Пётр Лесгафт башланғысы менән Петербургта «Физик тәрбиә етәкселәре һәм тәрбиәселәре курсы» (бөгөнгө П. Ф. Лесгафт исемендәге физик культура институты) асыла.\n1917 — Монархияны ҡолатыуҙы рәсмиләштереп, Ваҡытлы хөкүмәт Рәсәйҙе республика тип иғлан итә.\nПоляковский Иосиф Болеславович (14.09.1925—26.05.1981), хеҙмәт алдынғыһы. 1945—1966 йылдарҙа «Туймазабурнефть» тресының быраулаусыһы һәм быраулау мастеры. Социалистик Хеҙмәт Геройы (1966). Башҡорт АССР-ының атҡаҙанған нефтсеһе (1965), СССР‑ҙың нефть сәнәғәте отличнигы (1976).\nМаксимча Иван Васильевич (14.09.1922—26.04.1985), хәрби осоусы һәм 1946 йылдан СССР-ҙың граждандар авиацияһы лётчигы, Бөйөк Ватан һуғышында ҡатнашыусы, Советтар Союзы Геройы (1945). Сығышы менән хәҙерге Миәкә районының Николаевка ауылынан.\nШәрипова Сәлиха Салихйән ҡыҙы (14.09.1928), малсылыҡ ветераны. 1957—1984 йылдарҙа Хәйбулла районының игенселек һәм Матрай совхоздары быҙау ҡараусыһы. Ленин ордены кавалеры.\nЙәнбәков Венер Әхмәт улы (14.09.1938—28.11.2014), шағир һәм журналист. шағир һәм журналист. Рәсәй Федерацияһының һәм Башҡортостан Республикаһының Журналистар союздары ағзаһы.\nМатюшин Сергей Иванович (14.09.1943—9.11.2012), табип, яҙыусы, тәржемәсе. 1983 йылдан СССР Яҙыусылар союзы ағзаһы. Степан Злобин исемендәге әҙәби премия лауреаты (2012). Салауат ҡалаһының почётлы гражданы.\nИсламов Рәмил Фәнәүи улы (14.09.1958), филология фәндәре докторы, Татарстан Республикаһы Фәндәр Академияһының Ғ. Ибраһимов исемендәге Тел, Әҙәбиәт һәм сәнғәт институтының Яҙма һәм музыкаль мираҫ үҙәге мөдире. Сығышы менән хәҙерге Башҡортостан Республикаһының Балтас районы Уҫман ауылынан.\nИгнатьев Семён Денисович (14.9.1904—27.11.1983), совет дәүләт һәм партия эшмәкәре. 1953—1957 йылдарҙа КПСС-тың Башҡортостан өлкә комитетының беренсе секретары. СССР-ҙың I—V саҡырылыш, РСФСР-ҙың IV саҡырылыш һәм Татар АССР-ының V саҡырылыш Юғары Советтары депутаты. Ике Ленин (1940, 1944, 1948, 1957), Октябрь Революцияһы (1974), 1‑се дәрәжә Ватан һуғышы (1945) һәм Хеҙмәт Ҡыҙыл Байраҡ (1943) ордендары кавалеры.\nКиняшов Михаил Александрович (14.09.1924—2.06.1995), Бөйөк Ватан һуғышы яугире, уҡсылар полкының миномет расчеты командиры, гвардия кесе сержанты. Дан орденының тулы кавалеры. Благовещен ҡалаһының почётлы гражданы.\nЯруллин Харис Хафиз улы (14.09.1924—3.10.1987), ғалим-физиолог. Бөйөк Ватан һуғышында ҡатнашыусы. 1955 йылдан СССР Медицина Фәндәре академияһының Неврология ғилми-тикшеренеү институты хеҙмәткәре һәм 1959 йылдан — өлкән ғилми хеҙмәткәре, 1970 йылдан — Медико‑биологик проблемалар институтының лаборатория мөдире. Медицина фәндәре докторы (1967), профессор (1974). Сығышы менән хәҙерге Башҡортостан Республикаһының Ҡыйғы районы Йыланлы ауылынан.\nБулатов Анатолий Павлович (14.09.1939—23.12.2017), ғалим-зоотехник, юғары мәктәп уҡытыусыһы. 1988—2013 йылдарҙа Т. С. Мальцев исемендәге Ҡурған дәүләт ауыл хужалығы академияһының кафедра мөдире, артабан 2013—2017 йылдан — уҡытыусы, бер үк ваҡытта 2007—2017 йылдарҙа «Кормление сельскохозяйственных животных и кормопроизводство» журналының баш мөхәррире. Биология фәндәре докторы (1987), профессор (1989). Рәсәй Федерацияһының атҡаҙанған фән эшмәкәре (1994).\nЛобастова Светлана Александровна (14.09.1949), ғалим-физик, 1973 йылдан Башҡорт дәүләт университеты уҡытыусыһы. Техник фәндәр кандидаты (1990). Рәсәй Федерацияһы Хөкүмәтенең Фән һәм техника өлкәһендәге премияһы лауреаты (2004). Сығышы менән Өфө ҡалаһынан.\nКулагин Андрей Алексеевич (14.09.1979), ғалим-дендроэколог. 1997 йылдан Биология институты ғилми хеҙмәткәре, бер үк ваҡытта 2002 йылдан М. Аҡмулла исемендәге Башҡорт дәүләт педагогия университеты уҡытыусыһы, 2011 йылдан — экология һәм тәбиғәтте файҙаланыу кафедраһы мөдире. Биология фәндәре докторы (2006), профессор (2008). Башҡортостан Республикаһының мәғариф отличнигы (2011). Сығышы менән Өфө ҡалаһынан.\n► 14 сентябрҙә тыуғандар\n1913 — Аннализа Эриксон, швед актёры.\n1965 — Дмитрий Анатольевич Медведев, Рәсәйҙең өсөнсө (2008—2012) Президенты, 2012 йылдан — Рәсәй Хөкүмәте етәксеһе.\n1965 — Эми Уайнхаус, инглиз йырсыһы.\n► 14 сентябрҙә вафат булғандар\n2008 — Ҡорбанова Ғәфифә Мәғәфүр ҡыҙы, мәғрифәтсе, партия һәм йәмәғәт эшмәкәре.\nhttps://ba.wikipedia.org/w/index.php?title=14_сентябрь&oldid=910696 ҡабул ителгән\nБыл бит һуңғы тапҡыр 18:49 27 сентябрь 2019 үҙгәртелгән.


Иномарка (булған хәл)\nАғайым Өфөлә йәшәһә лә, баҡсаһы данлыҡлы Йоматауҙың бик күркәм урынында, урман эсендә урынлашҡан. Элегерәк улар еңгәм менән баҡсаға электричкала йөрөйҙәр ине. Һыйһаң – һыяһың, һыймаһаң, шаңҡайып тороп ҡалаһың инде.\nАғайым Өфөлә йәшәһә лә, баҡсаһы данлыҡлы Йоматауҙың бик күркәм урынында, урман эсендә урынлашҡан. Элегерәк улар еңгәм менән баҡсаға электричкала йөрөйҙәр ине. Һыйһаң – һыяһың, һыймаһаң, шаңҡайып тороп ҡалаһың инде. Яңыраҡ быға яҡын ғына дуҫы көсләп тигәндәй водитель таныҡлығы алып бирҙе. Таныҡлығы булғас, машинаһы ла кәрәк. Ныҡыша торғас, “тимер ат” та алыуға өлгәште ағайым. Машинаның да ниндәйе бит – иномарка!Йәй аҙаҡтарында булһа кәрәк, аяҡ аҫтында һары япраҡтар шығырлай башлағанда, үрмәкселәр селтәр-селтәр көмөш ауҙарын һуҙған матур бер көндә ағайым, сит ил арғымағын ауыҙлыҡлап, Йоматауға ҡарай һыпырта. Ай-һай, машина шәп! Бөтә халыҡ уға һоҡланған һымаҡ. Ана бит, һыбайлылар аттарынан төшөп, йәйәүлеләр ятып ҡарап ҡалалар хатта. Ошо уйҙарҙан ағайымдың күңелендә йыр тыуа. Ул: “Килә шофер, елә шофер, руле төшмәй ҡулдарҙан”, – тип моңланып, баҡсаһына барып та етә.\nИхма! Күңел йырлағанда баҡсала түҙеп ултырып буламы ни инде! Йөрәк киңлек һорай. Юҡ-юҡ! Һорамай, ә талап итә!\nБаҡсаһынан ситкәрәк китеп, бер ҡалҡыуыраҡ урынға күтәрелә был. Уйы – бәшмәк йыйыу. Ҡатыны: “Нимәгә һиңә машина, автобус бөткәнме? Эшкә барам тиһәң, эргәнән генә трамвай йөрөй, ҡунаҡҡа барғанда-ҡайтҡанда такси менән йөрөйһөң”, – тип үрһәләшә ине, ана, хәҙер күрһен, белһен шәхси машинаның нимәгә кәрәклеген. Бәшмәк йыйып алып ҡайтһа, хәләле артына йығылып китер хатта. Шулай уйлай ағайым.\nШундай уйҙарға бирелеп килә был машинаһы менән урман ситләп, йәй буйы ярайһы ғына бейек булып үҫкән ҡыу үләнде тапатып. Бер-ике метр барып та өлгөрмәй, әллә нимә бының машинаһының төбөнә “зыңҡ” итеп төртөлә. “Тимер арғымаҡ” бер-икене сөскөрә лә, тонсоғоп һүнә. Ҡуҙғалып ҡарай, машина ҡыбырламай ҙа. Әйтерһең дә, ҡағып ҡуйғандар. Төшә ағайым машинаһынан. Тирә-яғына күҙ һала, берәйһе күреп ҡалмаһын, йәнәһе. Сүтәки “иностранка” бит, яңы ғына конвейерҙан сыҡҡан, кәпийкә йәки шестерка түгел был һиңә.\nҮләнгә ятып, машинаның аҫтына күҙ һала ағайым. Ваууу! Ағас төпһәһенә менгән машинаһы. Ух, йүнһеҙҙәр! Кем ҡалдырған бында был түмәрҙе? Алай итә ағайым, былай итә – машина ҡыбырламай ҙа. Ни алға, ни артҡа китмәй. Нимә эшләргә?! Нисек сығырға был хәлдән? Аптыраҡ! Ярай әле алыҫ китеп өлгөрмәгән, кире йүгерә ағайым баҡсаға. Тиҙ генә балтаһын, ҡул бысҡыһы алып килә. Үҙе ян-яғына ҡарай, кеше генә күрмәһен инде берүк, Хоҙайым шомлоғо, күҙҙе лә астырмаҫтар, көлкөгә ҡалғыһы килмәй бит!\nҮләнгә ятып, ножовка менән төмзөктө бысып маташа был. Тфү, ҡәһәрең! Иртән уңмаһа, кис уңмай, кис уңмаһа, һис уңмай, ти ине атаһы. Уңмаған юлға сыҡҡан икән бөгөн. Быса торғас, машина ауырлығына сыҙамай, бысҡыны төпһәгә ҡуша ҡыҫа. Нимә эшләргә? Аптыраҡ!\nӘһә! Баш эшләп китә ағайымдың. Домкрат бар бит! Зырылдығын сығарып, машинаны күтәртеп бөтөүе була – иномарка елдереп китә лә бара. Алға! Ағайһыҙ ғына! Ауу! Ишеү торған һайын тиҙлеге арта ғына бының. Ә аҫта – шыршылар.\nАғайым машинаһының алдына ла сығып ҡарай, артынан да тартҡылай, юҡ, тыңлатырлыҡ түгел. Уның һайын шыршылар ҙа яҡыная бара. Оҙаҡ уйланырға ваҡыт та юҡ. “Матросов! Матросов!” – тип ҡабатлай, ағайымдың мейеһен быраулап, ниндәйҙер бер юғары аҡыл. Ағайым арҡаһы менән барып шыршыға һөйәлә лә, шытырлатып күҙҙәрен йома. Йә, хуш, Аллаға тапшырҙыҡ…\nБер ваҡыт, йәнә әбейҙәр сыуағына һөйөнөп һайрашҡан ҡоштарҙың ҡотон алып, “зыңҡ” иткән тауыш ишетелә. Ағайымдың йомолған күҙҙәре үҙҙәренән-үҙҙәре асылып китеп, былай ҙа салт аяҙ күкте тағы ла нығыраҡ яҡтыртып, күккә меңәрләгән йондоҙ оса.\nШыршы менән машина араһынан көс-хәл менән сыға был. Зитына тейеп ауыртҡан аяҡтарын ыуғылап, тирә-яҡҡа ялп- йолп күҙ һала. Берәйһе генә күреп ҡалмаһын инде. Шунан ауыҙын шаҡарып, бер яҡҡа тарттырып бәйләп ҡуйған әҙәмдеке һымаҡ үҙенә ҡарап торған машинаһын көскә тоҡандырып, баш ҡалаға һыпырта. Урман аҡланындағы ағас төпһәһе янында бысҡы менән ҡул бысҡыһы ғына ятып ҡала.


Бөгөндән ОСАГО хаҡындағы законда ҡаралған аҡсалата түләүҙәр урынына автомобилде ремонтлау тураһындағы үҙгәреш үҙ көсөнә инде\nУға ярашлы, бынан һуң аварияла автомобиле зыян күреүсегә аҡса түләнмәй. Юл-транспорт ваҡиғаһынан һуң 20 көн эсендә машинаға техник экспертиза эшләнә һәм страховкалаусы ойошма автомобиль хужаһына ремонт өсөн автосервисҡа юллама бирә.\nҮҙгәреш ОСАГО полистарын бөгөндән һуң һатып алыусыларға ҡағыла. Страховкалаусылар полис һатҡанда водителдәргә автосервистар исемлеген бирә, унан һәр кем уңайлыһын һайлай. Автосервис машина хужаһының йәшәгән, йә транспорт ваҡиғаһы теркәлгән урындан 50 саҡырымдан алыҫ булмаҫҡа тейеш. Авария һөҙөмтәһендә автомобиль тулыһынса яраҡһыҙ тип табылһа, уның водителе сәләмәтлегенә ауыр кимәлдәге зыян килһә, һәләк булһа аҡсалата түләүҙәр һаҡлана.\nМарат Кашапов, Башҡортостандың милли банкы рәйесе: «28 апрелдән Автогражданлыҡ яуаплылығын мотлаҡ страховкалау тураһындағы законға үҙгәреш индерелә. Ул яңы полис һатып алыусыларға ҡағыла. Гражданин авария осрағында страховкалаусы компанияға мөрәжәғәт итә. Улар артабан ремонт эшләргә тейеш техник хеҙмәтләндереү станцияһына йүнәлтә. Төҙөкләндереү сифатына дәғүәләр булһа, ОСАГО компанияһына мөрәжәғәт итергә кәрәк була».


Кешеләр мәнфәғәте нисек яҡлана?\nКешеләр мәнфәғәте нисек яҡлана?01.12.2017\nБашҡортостан – үҙенсәлекле төбәк. Уның тәбиғәтенән һәм халыҡтың көнитмешенән сығып ҡына ла шулай әйтергә мөмкин. Ҡайҙалыр уңғандар сәсеүгә төшкәндә, икенсе яҡта баҫыуҙа һаман да ҡар ята. Мәҫәлән, республикабыҙҙың төньяҡ-көнсығыш райондары халҡы ҡырыҫ тәбиғәт шарттарында йәшәй. Шуны күҙ уңында тотоп һәм уларҙың тормош сифатын тағы ла яҡшыртыу маҡсатында Башҡортостан Хөкүмәте 2011 йылда Төньяҡ-көнсығыш райондарҙы социаль-иҡтисади йәһәттән урта сроклы комплекслы үҫтереү программаһын ҡабул итте.\nҒәҙәттә, төньяҡ-көнсығыш райондары тиһәк, Салауат, Ҡыйғы, Дыуан, Балаҡатай һәм Мәсетле райондары күҙ алдына баҫа, күптән шулай хәтерҙә нығынған. Хәҙер иһә исемлеккә йәнә Нуриман, Ҡариҙел һәм Асҡын райондары теркәлгәс, территория ярайһы киңәйҙе. Ғөмүмән, был тарафтарҙа бер ниндәй ҙә ҡаланы осратмаҫһың, тимәк, һауаны зарарлаған, һыуҙы бысратҡан завод-фабрикалар юҡ. Халыҡтың экологик йәһәттән таҙа төбәктә ғүмер итеүе бәхет түгелме?! Уның ҡарауы, Мәсәғүтте барыһы ла үҙәк тип ҡабул итә, хатта уға ҡала статусын һораусылар ҙа осрай.\nӘйткәндәй, тиҙҙән республикабыҙҙың төньяҡ-көнсығыш райондарын үҫтереүгә бағышланған төбәк-ара форум үтәсәк. Ул төбәккә артабан яңы һулыш өҫтәр, үҫеш өсөн көслө этәргес бирер, тип ышанғы килә. Декабрҙә ойоштороласаҡ сара Рәсәйҙәге иң алдынғы шифаханаларҙың береһе – “Янғантау”ҙа уҙасаҡ. Ҙур иғтибар инвестициялы мөхитте яҡшыртыуға һәм Пермь крайы, Силәбе, Свердловск өлкәләре менән хеҙмәттәшлекте нығытыуға биреләсәк.\nШуны билдәләү урынлы, 2011 йылда ҡабул ителгән программаның киләһе йылына ғына эшләй башлағаны тураһында хәбәрҙарбыҙ. Ул 2015 йылға саҡлы барҙы, бер аҙҙан һуң тәүҙә уны тормошҡа ашырыу – 2016 йылға һәм аҙаҡтан, Көньяҡ Уралды үҫтереү программаһы кеүек, 2020 йылға тиклем тағы ла оҙайтылды. Программа структураһы һәм йөкмәткеһе буйынса элеккеһенән айырыла, саралары, маҡсатлы йүнәлештәре яңынан ҡарап сығылған.\nОшо арауыҡта сараларҙың күп өлөшө үтәлгән дә инде: 20 миллиард һумдан ашыу аҡса тотонолған (пландың 70 проценты). Төньяҡ-көнсығыш райондарға һалынған төп капиталдың инвестиция күләме шулай уҡ 20 миллиард һумдан ашҡан, республика адреслы инвестиция программаһына һәм территориаль заказға ярашлы, шуның бюджет өлөшө яҡынса ете миллиард һум тәшкил иткән.\nСубтөбәк өсөн мөһим инвестициялы проекттар тормошҡа ашырылған. Мәҫәлән, Яңы Балаҡатай ауылында ашхана өсөн һыу ҡойоу линияһы асылған, Дыуан районында “Урал-тау” яуаплылығы сикләнгән йәмғиәте ауыл хужалығы предприятиеһына ит комбинаты төҙөлгән һәм шунда уҡ һыу ҡойоу цехы эшләй башлаған. Нуриман районында тәмләткес ҡушылған һыу етештереү цехы сафҡа ингән, өс мең башҡа иҫәпләнгән роман тоҡомло һарыҡтар үрсетеү фермаһы төҙөлөп бөткән, һарыҡ итен эшкәртеү цехы файҙаланыуға тапшырылған. Салауат районында ағас эшкәртеү һәм һыу ҡойоу цехтары асылған. Ә Ҡариҙел районында малсылыҡ базаларын үҙгәртеп ҡороу һәм реконструкциялау буйынса проекттар тормошҡа ашырылған.\nШул уҡ ваҡытта бер нисә документҡа ҡул ҡуйылған. Әйтәйек, Салауат районында цемент етештереү буйынса завод төҙөү тураһында инвестициялы проектты тормошҡа ашыра башлауға килешеүҙәр бар. Проектты Тажикстандың “Ориенинвест” ИПК-һы тәҡдим иткән. Дөйөм хаҡы – 11,9 миллиард һум. Йылына ике миллион тонна цемент етештереү планлаштырыла, 250 кешегә эш урыны булдырыласаҡ.\nБынан тыш, Нуриман районында балыҡсылыҡ тармағын үҫтереү буйынса эштәр дауам итә. Төп инвестор “Тихий берег” яуаплылығы сикләнгән йәмғиәте биш биләмәне ҡуртымға алған. “Желанда” бағыр фермаһының ҡеүәте – 20 тонна тауар етештереү. Әле 25 мең йәш форель һыуға ебәрелгән дә инде. Киләһе йылдарҙа туристар өсөн тәғәйенләнгән өс йорт сафҡа индереләсәк, “Устье Салдыбаша” форель фермаһын төҙөү буйынса әҙерлек эштәре бара, “VillaRiba” ял базаһын һалыу дауам итә.\nСалауат районында эшҡыуар Миңлебаев Ләүзә һәм Үсҡанды йылғалары буйында бикре һәм бағыр балыҡтарын үрсетмәксе. “Времена года” йәмғиәте “Бухта Кила” ял базаһында “Маяҡ” исемле йәмәғәт туҡланыуы предприятиеһы төҙөй. Ә Ҡариҙел районында “Зуев” йәмғиәте мал һуйыу цехы төҙөлөшөнә 150 миллион һум инвестиция йәлеп иткән. Дыуан районында 800 баш малға иҫәпләнгән ике корпусты (“Урал-тау” йәмғиәтенә ҡарай) төҙөүгә 43 миллион һумлыҡ инвестиция һалынған. Ҡыйғы районында иһә пенополистирол етештереү буйынса цех (“Кристалл” йәмғиәте) төҙөлөшөнә ике миллион һум аҡса инвестицияланған.\nШуныһы иғтибарға лайыҡ: бәләкәй эшҡыуарлыҡҡа баҫым яһау төньяҡ-көнсығыш райондарҙы иҡтисади йәһәттән һауыҡтырыуҙың бер ысулы икәнен аңлап уй-ниәттәр бойомға ашырыла. Биш йыл эсендә 292 миллион һумлыҡ ярҙам күрһәтелгән. Бәләкәй эшҡыуарлыҡ йүнәлешендә өс микрофинанс ойошмаһы асылған. Һөҙөмтәлә бирелгән микрозаймдарҙың күләме 153 миллион һумға еткән, үҙәк хеҙмәтенә 236 эшҡыуар мөрәжәғәт иткән.\nМәғлүм булыуынса, төньяҡ-көнсығыш – башлыса аграр территория. Шуның өсөн иң беренсе сиратта ауыл хужалығына йөҙ менән боролоу зарур. Үҫемлекселеккә килгәндә, яңы технологияларҙы индереү, уңышҡа көслө тәьҫир иткән мелиорацияны әүҙем ҡулланыу үҙен аҡлаясаҡ, сәсеү әйләнешен боҙмау отошло тигән фекерҙе яҡлайҙар бында.\nИт һәм һөт етештереү – ауыл хужалығының төп тармаҡтары. Бының өсөн бөтә мөмкинлектәр ҙә етерлек: сәсеүлек майҙансыҡтары йәйелеп ята, мал аҙығын етерлек әҙерләргә мөмкин. Бында бизнесты алға ебәреү өсөн түбәндәге магистраль йүнәлештәрҙе билдәләү урынлы: ярҙамсы хужалыҡтар һәм крәҫтиән (фермер) хужалыҡтарын берләштереү; агропродукция эшкәртеү буйынса эш урындары асыуҙы күҙ уңында тотҡан бәләкәй предприятиелар ойоштороу; урман эшкәртеүҙе юлға һалыу; төҙөлөш материалдарын етештереү; дөйөм таралған файҙалы ҡаҙылмаларҙы асыу.\nЫсынында хәҙер кооперацияға берләшеү – бәхәсһеҙ. Был тәңгәлдә Өфөнән килеп оҫталыҡ дәрестәре үткәргәндәр. Асҡын һәм Октябрьский райондары (Пермь крайы) умартасыларының “Асҡын” төбәк-ара кооперативы төҙөүе маҡтауға лайыҡ.\nҠыҙғанысҡа ҡаршы, объектив сәбәптәр арҡаһында бер нисә проект – Балаҡатай һәм Нуриман райондарында – һыйыр малы комплекстары, Мәсәғүттә – һөт-консерва комбинаты, Мәсетле районында – һыйыр аҙбары менән ҡаҙ фермаһы, Ҡариҙел районында мебель цехы “һауала эленеп ҡалған”.\nПрограммала субтөбәктәрҙә агросәнәғәт комплексын үҫтереүгә ҙур иғтибар бүленә. Шуға бәйле бына ниндәй ҡаҙаныштарға өлгәшелгән: 2017 йылдың туғыҙ айында төньяҡ-көнсығыш райондарҙа тулайым тауар күләме, үткән йылдың ошо уҡ осоро менән сағыштырғанда, 1,9 процентҡа артҡан, ә аҡса менән иҫәпләгәндә 10,1 миллиард һум тәшкил иткән. Был – республика күләменең һигеҙ проценты. Шулай уҡ ошо арауыҡта ауыл хужалығы тауары етештереүселәргә бюджеттан 154,9 миллион һум аҡса йүнәлтелгән, үҙ сиратында, субсидия бирелгән. Үҫемлекселек менән малсылыҡҡа ла тос ярҙам күрһәтелгән, алынған кредиттың ниндәйҙер өлөшө ҡапланған, гранттар таратылған.\nҺуңғы йылдарҙа төбәктә малсылыҡты үҫтереү кәрәклеге тураһында күп һөйләйҙәр. Ни өсөн тигәндә, республикабыҙҙың үҙәк һәм көньяҡ райондары менән сағыштырғанда, үҫемлекселектән ҙур файҙа алып булмай. Быйыл туғыҙ айҙа, дөйөм алғанда, малсылыҡ продукцияһы етештереү күләменең артыуы күҙәтелгән, ә 1 октябргә ҡарата бөтә төр хужалыҡтарҙа 116 мең баштан ашыу һыйыр малы, 46 мең баш тирәһе һауын һыйыры, 15 мең йылҡы, 125 мең ярым һарыҡ менән кәзә иҫәпләнә.\nАуыл хужалығы ойошмалары һәм крәҫтиән (фермер) хужалыҡтары тарафынан йыл башынан 48 мең тоннанан ашыу һөт һауылған, өҫтәүенә мал һәм ҡош ите етештереү ҙә планға ярашлы алып барыла.\nӘле Дыуан, Ҡыйғы һәм Балаҡатай райондарында иҡтисадтың нигеҙен тәшкил иткән өс ит эшкәртеү комбинаты эшләй. Беҙгә бирелгән мәғлүмәт буйынса, һәммәһе лә сеймал менән тулыһынса тәьмин ителеп тора. Асылда сеймалды эргә-тирә райондарҙан, шулай уҡ Свердловск һәм Силәбе өлкәләренән дә алалар.\nҠасандыр төньяҡ-көнсығыш райондар, республикабыҙҙың картуф үҙәге булараҡ, фекер алышыуға сығарылғайны. Хатта белорустар килеп, технологияларын тәҡдим итте. Ысынлап та, был яҡтарҙа картуф үҫтереүҙең киләсәге бар, тиҙәр. Етештерелгән продукцияны һатыуҙы ойошторғанда, эш технологияларын теүәл үтәгәндә, “икенсе икмәк” сәсеү маҡсатҡа ярашлы буласаҡ һәм иҡтисади яҡтан да үҙен аҡлаясаҡ. Дыуан районында “Үҙәк” машина-технология станцияһы дәүләт унитар ауыл хужалығы предприятиеһының техникаһы һәм ҡеүәте 2 500 тонна тәшкил иткән картуф һаҡлау урыны бар. Киләсәктә картуфты крахмал өсөн тәрән эшкәртеү цехы төҙөү күҙ уңында тотола.\nЭш күләме социаль һәм инфраструктура призмалары аша асыҡ күренә – программаның тәүге бишйыллығында 482 урынлыҡ өс мәктәп, 839 баланы ҡабул итеүгә иҫәпләнгән алты балалар баҡсаһы, 170 койка-урынлыҡ өс дауахана, өс спорт объекты төҙөлгән һәм реконструкцияланған. Асҡын, Дыуан, Ҡариҙел, Ҡыйғы, Нуриман райондарындағы белем усаҡтары, физкультура-һауыҡтырыу үҙәктәре, фельдшер-акушерлыҡ пункттары – шуға асыҡ миҫал. Өҫтәүенә транспорт инфраструктураһы үҫешенә 4,2 миллиард һум аҡса бүленгән. Һөҙөмтәлә 456 километр юл, 18 күпер, шулай уҡ күпер яны юлдары төҙөлгән һәм ремонтланған. Яҡшы юл торошоноң көслө үҫешкә бер аҙым булыуын берәү ҙә инҡар итмәҫ.\nПрограмма сараларын тормошҡа ашыра башлағандан алып 4,3 меңдән ашыу кешегә эш урыны булдырылған, шуның яртыһы бәләкәй эшҡыуарлыҡҡа тура килә. Үҙ сиратында эшһеҙлек кәмегән, уртаса эш хаҡы артҡан.\nКвартал һайын күҙәтеү алып барыу үҙ һөҙөмтәһен биргән. Әйтәйек, быйыл туғыҙ айҙа ғына 1,6 миллиард һумдан ашыу аҡса үҙләштерелгән. Быйыл сафҡа индереләсәк объекттар: Ҡыйғаҙы ауылында (Асҡын районы) фельдшер-акушерлыҡ пункты; Яңы Балаҡатайҙа фатирҙарға газ үткәреү һәм ҡаҙанлыҡ урынлаштырыу; Мәсәғүттә йорттарҙы һыу менән тәьмин итеү; Түбәнге Ҡыйғыла урамға һыу торбалары һуҙыу; Иҫке Күл һәм Павловка ауылдарында социаль-мәҙәни үҙәк менән һыу бүлеү резервуары төҙөү.\nПрограмма ысын мәғәнәһендә “ҡойроҡта һөйрәлгән” райондарҙы йәнләндереүгә ярҙам иткән. Уның ҡарауы, төп капиталға йүнәлтелгән инвестиция күләменә, халыҡҡа түләүле хеҙмәттәр күрһәтеүгә, эшһеҙлекте кәметеүгә, торлаҡ төҙөүгә иғтибарҙы кәметмәҫкә кәрәк, ти белгестәр.\nСәнәғәт үҙәге һаналған Силәбе һәм Свердловск өлкәләре менән яҡын урынлашыу өҫтөнлөгө оҫта файҙаланыла – малсылыҡты үҫтереү, ауыл хужалығы продукцияһын эшкәртеү, шулай уҡ туризм өлкәһендә бәйләнештәр өсөн уңайлы шарттар бирә икән. Бигерәк тә ауыл хужалығы һәм урман хужалығы йүнәлештәре, шулай уҡ социаль-иҡтисади күрһәткестәргә көслө йоғонто яһаған туризм, сауҙа һәм төрлө хеҙмәт күрһәтеү ҙә ситтә ҡалмай.\nБыл тарафтарҙа күрше төбәктәргә тауарҙарын уңышлы һатҡан предприятиелар бихисап. “Урал-тау” йәмғиәте (Дыуан районы, Таһир Зарипов), эшҡыуар Илгиз Зиннәтуллин (Мәсетле), “Красная Горка” йәмғиәте (Нуриман), эшҡыуар Рафаил Ғәлләмов (Балаҡатай районы) һәм башҡалар шуға дәлил.\nБыйыл төбәк-ара һәм муниципаль-ара хеҙмәттәшлекте үҫтереү ниәтендә республика Башлығы Рөстәм Хәмитов етәкселегендә Башҡортостан делегацияһы Силәбе ҡалаһында булды. Бик бай программа ҡаралғайны: рәсми осрашыуҙар ойошторолдо, сауҙа-иҡтисади, ғилми-техник, социаль-мәҙәни хеҙмәттәшлекте үҫтереүҙе һәм нығытыуҙы күҙ уңында тотҡан документтарға ҡул ҡуйылды.\nӘ июндә “Янғантау” шифаханаһында үткән төньяҡ-көнсығыш райондарҙа инвестициялы проекттарҙы тормошҡа ашырыу мәсьәләләренә арналған кәңәшмәнең файҙалы яҡтарын телгә алыу артыҡ. Ҡайһы берәүҙәр, өс йыл ҡалыуын белгәс: “Программаны тағы ла оҙайтыу кәрәге бармы-юҡмы?” – тип икеләнә. Яуапты программаны тормошҡа ашырыу ваҡыты тамамланыуға яҡынлашҡанда бирергә мөмкин булыр, тиҙәр. Бөтәһе лә министрлыҡ һәм ведомстволарҙың уңышлы эш алып барыуға бәйле. Программаны ғәмәлгә ашырғанда барыбыҙ ҙа көткән һуңғы һөҙөмтәләргә өлгәшербеҙме? 2020 йылға бөтә финанс сығанаҡтары иҫәбенә төп капиталға инвестиция күләменең 1,5 тапҡырға артыуы, үҙебеҙҙә етештерелгән тауарҙы оҙатыу – 1,4, ауыл хужалығы продукцияһын етештереү – 1,7, сәнәғәт тауарҙарының – 1,1, уртаса айлыҡ эш хаҡының 1,5 тапҡырға артыуы тураһында һүҙ бара.\nДөйөмләштереп әйткәндә, төньяҡ-көнсығыш райондарҙы үҫтереү программаһы төбәккә икенсе һулыш биреүен танынылар. Төп маҡсат – субтөбәктең инфраструктураһын үҫтереү, уңайлы шарттар тыуҙырыу, эш урындары булдырыу, халыҡтың ситкә китмәүенә булышлыҡ итеү, ғөмүмән, кешеләр мәнфәғәтен яҡлау. Бында даны тотош илебеҙгә таралған “Янғантау”, “Ҡарағай”, “Танып”, “Әй” кеүек шифаханаларҙың урынлашыуын иҫәпкә алғанда, киләсәктә шифахана-курорт комплексын үҫтереү йүнәлеше мөһим урынды алып торасаҡ. Шуға күрә лә бөгөн был юҫыҡта көслө стратегия булдырыу урынлы. Ул дәүләт финанслауының өҫтөнлөгө лә булырға тейешлегенә баҫым яһай.


«Башинформ» агентлығына Бөтә донъя башҡорттары ҡоролтайы Башҡарма комитеты аппаратының сектор мөдире Азамат Сөләймәнов һөйләүенсә, был йәмәғәт ойошмаһы үҙенең проекты - «Шәжәрә-родословная» тикшеренеү проекттары конкурсын тәҡдим итте. Уның сиктәрендә йәмәғәтселек иғтибарын ғаилә, тыуған яҡ тарихын өйрәнеүгә, халыҡтың милли йолаларын, быуындар араһындағы күсәгилешлекте һаҡлап ҡалыуға йүнәлтеү планлаштырыла. Ойоштороусылар был эшкә Башҡортостан халҡын ғына түгел, Силәбе, Ырымбур өлкәләрендә, Пермь крайында, Татарстан Республикаһында йәшәүселәрҙе лә йәлеп итмәксе. Конкурс йомғаҡтары буйынса электрон йыйынтыҡ булдырыласаҡ. Был эшкә Башҡортостандың ғилми учреждениелары хеҙмәткәрҙәре йәлеп ителәсәк.\nТеги:конкурстарйәмәғәт ойошмаларышәжәрәбөтә донъя башҡорттары ҡоролтайы


Изге эш ерҙә ятып ҡалмаҫ | ГТРК «Башкортостан» — Новости Уфы и РБ\n27 апреля 2020 — 15:56 ГТРК «Башкортостан»\nӨфө эшҡыуарҙары пандемия ваҡытында ауыр хәлгә тарыусыларға ярҙамға килә. Улар көндәлек мөһим аҙыҡ-түлек һатып алып, мохтаждарға тарата. Йәшелсә, ярма, май, макарон, тауыҡ ите-көндәлектә ҡулланыла торған аҙыҡ. Үҙизоляция ваҡытында бигерәк тә оло кешеләр һәм мохтаж ғаиләләргә бындай аҙыҡ-түлек һатып алыу мөмкинлеге юҡ. Уларға ярҙам итеү маҡсаты менән эшҡыуар Константин Канунников был ризыҡтарҙы үҙ аҡсаһына ала. Мохтаждар исемлеге колл-үҙәктә туплана. Һәр бер ғаиләгә бер үк күләмдә аҙыҡ-түлек әҙерләнә.\nКонстантин Канунников үҙе теләгән районды һайлап, бер көн эсендә яҡынса 3-6 фатирға юллана. Эшҡыуар бөтә хәүефһеҙлек сараларын үтәй, ул медицина битлегендә һәм бирсәткәлә килә. Фатир хужаһы менән бер ниндәй ҙә бәйләнеш юҡ, аҙыҡ-түлек менән тулған төргәкте ул ишек алдында ҡалдыра. “Башҡортостан” Дәүләт теле һәм радио компания хеҙмәткәре Ғәзиз Лоҡманов та пандемия ваҡытында ит һатыу кәсебе менән шөғөлләнә. Ул магазин селтәрҙәренең береһендә үҙенең сауҙа нөктәһен асҡан.\nСифатлы ит республиканың төрлө шәхси хужалыҡтарынан килтерелә. Билдәле булыуынса, әле күптәр магазинға сыға алмай. Шуға ла эшҡыуар ит һатып алыусылар өсөн бушлай ташыу ойошторған. Ошо уҡ иттән ярым фабрикаттар-билмән, эремсек билмәне, кәбеҫтәгә төрөлгән ит, кәтлит һәм милли ашамлыҡтар етештерәләр. Эшҡыуар Миңзәлә Ғибәтова һүҙҙәренсә, халыҡ бигерәк тә ит ризыҡтарына өҫтөнлөк бирә. Иттән тыш, шул уҡ магазинда башҡа аҙыҡ-түлек тә йыйып бирәбеҙ, ти эшҡыуар Ғәзиз Лоҡманов.\nИт һәм иттән эшләнгән ризыҡтарҙы эшҡыуар Өфө халҡының фатирына тиклем алып бара. Ул ризыҡ өсөн генә аҡса түләй. Аҙыҡ-түлекте бушлай өйгә килтереү бигерәк тә үҙаллы изоляция ваҡытында тышҡа бөтөнләй сыға алмаусылар өсөн уңайлы.


Орлоҡ сифатлы икән... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Орлоҡ сифатлы икән...\nОрлоҡ сифатлы икән... 30.12.2014 // Йәмғиәт\nБашҡортостан ауыл хужалығы ғилми-тикшеренеү институты йылды тос уңыштар менән тамамлай. Институт ғалимдары төрлө йүнәлештә эҙләнеүҙәр, тәжрибәләр алып бара. Төп йүнәлештәрҙең береһе – юғары төшөмлө сорттар сығарыу. Учреждение республика игенселәренә яңынан-яңы орлоҡ төрҙәрен тәҡдим итә. 2014 йылда Фундаменталь һәм өҫтөнлөклө ҡулланма тикшеренеүҙәр планының ете йүнәлеше буйынса 37 эш үтәлгән. Өр-яңы өс сорт Рәсәй Ауыл хужалығы культуралары сорттарын һынау буйынса дәүләт комиссияһына тапшырылған.\nУларҙың береһе – ужым бойҙайының “башкирская-11” сорты. Был сорт ҡарлы үңәҙ, көрән тут, онло ысыҡ сирҙәренә бирешеп бармай, йығылмай, уңышы, сей елемлелек, аҡһым миҡдары уртасанан юғарыраҡ. Бөртөктәре эре. Был ашлыҡтан бешкән икмәк бик тәмле була. Икенсе табыш – ужым тритикалеһының “короткостебельная-2” сорты. Ул да мул уңыш биреүсәнлеге, һыуыҡҡа сыҙамлылығы, эре бөртөклө булыуы, сирҙәргә бирешмәүе менән айырылып тора. Икмәге яҡшы сифатлы булып бешә. Ғалимдар тәҡдим иткән тағы бер сорт – ҡыҙыл йылан ҡуҙағының “факел” тигән сорты. Уның күрһәткестәре лә уртасанан юғары: ҡышҡы һалҡындарға бирешмәй, уңышы юғары, сей протеины күп, онло ысыҡ менән стандарттан ике тапҡырға һирәгерәк сирләй.\nИнститут белгестәре һынауға элегерәк тапшырған өс сорт Рәсәй Селекция ҡаҙаныштары буйынса дәүләт реестрына индерелгән. Улар – “экада-113” тигән йомшаҡ сортлы яҙғы бойҙай, “бурновский” сортлы картуф, һолүләндең “памяти Еникеева” тигән сорты. Өсөһө лә ауырыуҙарға ҡаршы тороу, уртасанан юғарыраҡ уңыш биреү һәм башҡа отошло яҡтары менән айырыла.\nҒилми эшмәкәрлек, иген, картуф орлоғо сығарыуҙан тыш, тупраҡтың уңдырышлылығын күтәреү, үҫемлекселектә ресурстарҙы һаҡлау технологиялары, ауыл хужалығы малдарының продукт биреүсәнлек йәһәтенән генетик ҡеүәтен отошло файҙаланыу, юғары сифатлы продукция етештереүҙә яңы технологиялар эшләү, агросәнәғәт комплексында хужалыҡ итеү һәм ер мөнәсәбәттәрен камиллаштырыуҙың ғилми механизмын эшләү кеүек йүнәлештәрҙә бара. Ғалимдар яңынан-яңы эшләнмәләр өҫтөндә баш вата, тикшеренеүҙәр, һынауҙар үткәрә. Уларҙың алдына ҡуйылған маҡсаттарға өлгәшеү өсөн институтта етерлек шарттар тыуҙырылған. 2014 йылда, ғалимдар сафын тулыландырып, бер кеше фән докторы булып китте, ике белгес иһә кандидатлыҡ диссертацияһын яҡланы.\nЭшмәкәрлек даирәһе республика менән генә сикләнмәй. Институт хеҙмәткәрҙәре халыҡ-ара бәйләнештәрҙе нығыта. Договорҙар һәм килешеүҙәр сиктәрендә сит илдәрҙең ғилми-тикшеренеү учреждениелары һәм фирмалары менән уңышлы хеҙмәттәшлек дауам итә.\nҠаҙағстандың Ҡустанай ауыл хужалығы ғилми-тикшеренеү институты менән ер эшкәртеү, үҫемлекселек, мал аҙығы етештереү, ауыл хужалығы культураларын селекциялау мәсьәләләрендә уртаҡ мәнфәғәттәр байтаҡ. Ҡаҙағстан Ауыл хужалығы министрлығы һәм Дәүләт химия комиссияһы менән 20 мең гектарҙа фитоспорин препаратын һынау тураһында килешеү тормошҡа ашырыла. Иген культураларын ауырыуҙарҙан һаҡлау йүнәлешендә Швейцарияның “Новартис” фирмаһы менән берлектә дивиденд КС һәм фитоспорин препараттарының һөҙөмтәлелеге тикшерелә. “Оллтек” (АҠШ) халыҡ-ара компанияһы менән йылҡы һәм һыйыр малына селенлы аҙыҡ ашатыу һөҙөмтәләре өйрәнелә. Ҡаҙағстандың “Фитон” ғилми-етештереү берекмәһе менән яҙғы бойҙайҙың йомшаҡ һәм ҡаты сорттарын сығарыу эшмәкәрлеге дауам иттерелә.\n2013 йылдан башлап институт ғалимдары килешеү нигеҙендә Учалы, Әбйәлил, Баймаҡ, Хәйбулла, Йылайыр райондарындағы һигеҙ база хужалығында үҫемлекселектең һәм малсылыҡтың продуктлылығын күтәреү буйынса эшмәкәрлек алып бара.\nКоллектив 2015 – 2020 йылдарға Башҡортостан Республикаһында иген культураларының, ҡуҙаҡлыларҙың, үләндәрҙең, еләк-емеш культураларының һәм картуфтың селекцияһын һәм беренсел орлоҡсолоғон үҫтереү буйынса программаһы проектын эшләүгә тос өлөш индерҙе.\nИнститут ғалимдары халыҡ-ара, Рәсәй, республика, зона, район конференцияларында, симпозиумдарында, семинарҙарында әүҙем ҡатнаша. Уларҙа йыл барышындағы ғилми-тикшеренеү эшмәкәрлеге тураһында барлығы 108 доклад һәм сығыш яһалған. Алты күргәҙмәлә ҡатнашып, 6 миҙал яуланған (икеһе алтын), 6 дипломға лайыҡ булғандар.\nИнститут сығарған сорттар республикалағы 1 миллион гектарҙан ашыу баҫыуҙа сәселә. Былтыр ауыл хужалығы етештереүселәренә 814 тонна юғары репродукциялы иген культуралары орлоғо, шул иҫәптән 648 тонна оригиналь орлоҡ һатылған, репродукциялыларҙан 61 тонна иген һәм ҡуҙаҡлылар, 98 тонна – бер, 6 тонна күп йыллыҡ үлән оҙатылған. Республика йәшелсәселәренә 70 тонна сифатлы картуф орлоғо һәм 12 мең төп еләк-емеш культураһы үрсеме һатылған.\nШулай итеп, Башҡортостан ауыл хужалығы ғилми-тикшеренеү институты республика ауыл хужалығы тармағы ҡаҙаныштарын арттырыуға тос өлөш индереүен дауам итә.


Баймаҡ районы ауыл биләмәләрендә йыл һайын яңы йыл майҙансыҡтары асыу, пар аттарҙа тырантастарҙа йөрөү күркәм йолаға әйләнгән\nЯңы йылдың төп символы Ҡыш бабай һәм Ҡарһылыуҙы, байрамға килгән һәр бер кешене ошондай матур йырҙар, бейеүҙәр менән ҡаршы алдылар. Ауыл ерендә шыршы майҙансығын асыу, унда һырғалаҡтар урынлаштырыу айырыуса балалар өсөн шатлыҡлы мәл. Ҙур ҡалаларҙағы кеүек күҙҙең яуын алырлыҡ семәрле уттар, бихисап ҡар һындар булмаһа ла, һәр бер ауыл хәленсә тырышып байрамға әҙерләнә.\nӘлбиттә байрамдың уртаһы ул ауылдын төп майҙаны булһа, шәхси кешеләр ҙә үҙ ихатаһын биҙәп ҡуйырга ашыға. Әбделкәрим ауылында йәшәүсе Вәлишиндар ғаиләһе йыл да балалар өсөн бәләкәй майҙансыҡтар төҙөп ҡуя.\nБылтыр ауылдаштарын оло автомобиль яһап хайран итһә, быйыл Ғирфан Булатовтың ихатаһын ҡарлы танк биҙәй. Был обьект хәҙер ауылдың ғорурлығы. Унда килеп фото төшөргә теләүселәр ҙә табыла.\nБашлыса ололар йәшәгән Ҡыуат ауылы ла күршеләрҙән ҡалышмай. Төптән йыуан ғына яһалған ҡарлы фигуралар үткән йылдын мул, уңышлы булыуына ишара.\nҠуй йылы һимеҙ, якшы була тигән ололарҙын фаразы юшҡа килде. Ысынлап та, йыл мул игене менән генә түгел, ә ҡары менән дә ҡыуандырҙы.


Тағы авария. Тағы автобус… » «Йәшлек» гәзите | Газета «Йәшлек»\nГазета "Йәшлек" » Махсус биттәр » Тағы авария. Тағы автобус…\n02.03.2018 Тағы авария. Тағы автобус…\nИглин районындағы юл хәрәкәте фажиғәһендә 9 кеше һәләк булды\n«Өфө – Ҡатау - тамаҡ» рейсында барлығы 12 пассажир һәм водитель була. Тере ҡалған пассажирҙарҙың дүртәүһе ауыр хәлдә Өфө, Эҫем һәм Әшә ҡала дауаханаларына оҙатыла.\nАвтоинспекторҙар әйтеүенсә, Оло Теләк ауылы янында «Мерседес - Спринтер» автобусының «Ман» йөк машинаһы менән бәрелешеүе һөҙөмтәһендә һәләкәт тыуа. Ваҡ таш тейәгән йөк машинаһы алда барған транспортты уҙыу маҡсатында ҡаршы яҡ һыҙатҡа сыға һәм автобусҡа бәрелә. Ә ҡайһы бер, әлегә раҫланмаған мәғлүмәттәргә ҡарағанда, йөк машинаһының тағылмаһы тайып китеп, микроавтобус килгән ҡаршы яҡ һыҙатҡа сыға. Юлдағы хәрәкәт тулыһынса туҡтатыла, трассала ҙур тығын барлыҡҡа килә. Шаһиттар әйтеүенсә, авария урынындағы күренеш ҡот соҡос була. Ҡотҡарыусыларға тимер өйөмө араһынан һәләк булыусыларҙы сығарып алыу өсөн сәғәт ярымдан ашыу ваҡыт талап ителә. Ә йөк машинаһы водителе медицина ярҙамынан баш тарта. Асҡын районынан 1977 йылғы был ир ҡулға алынған, уға юл хәрәкәте ҡағиҙәһен боҙоу арҡаһында кешеләрҙең үлеүе статьяһы буйынса енәйәт эше янай.\nӘле Башҡортостан Эске эштәр министрлығының тикшереү – оператив төркөмө, шулай уҡ ЮХХДИ етәкселәре һәм ашығыс хеҙмәттәр авария сәбәбен ныҡлап тикшерә.\nРеспублика Башлығы Рөстәм Хәмитов оператив кәңәшмә уҙғарҙы. Ул юл фажиғәһе сәбәптәрен ҡыҫҡа ваҡытта асыҡларға ҡушты һәм һәләк булыусыларҙың туғандарына ярҙам күрһәтеү тураһында ҡарар ҡабул итте. Республика Хөкүмәтенең резерв фондынан һәләк булыусыларға — 500 мең һум, ә зыян күреүселәргә 200 мең һум күләмендә ярҙам күрһәтеләсәк. Республика етәксеһе фажиғәлә һәләк булғандарҙың ғаиләләренә ҡайғы уртаҡлашыу телеграммалары ебәрҙе. Ҡатау – Тамаҡта ике көнлөк матәм иғлан ителде.\nПассажирҙар ташыу хеҙмәте Силәбе өлкәһендә теркәлгән шәхси эшҡыуар ойошмаһы тарафынан үтәлә. Был ойошма вәкилдәре лә авария урынына килеп етә. Диспетчер әйтеүенсә, уларҙа тик тәжрибәле, эшенә яуаплы ҡараған водителдәр эшләй. Ойошмала иң беренсе урынға пассажирҙарҙың хәүефһеҙлеген тәьмин итеү бурысын ҡуйыла, юғары тиҙлектә йөрөү ҡәтғи тыйыла.\nБыл көн иртәнсәктән алып көслө ҡар яуҙы. Иглин районының юл идаралығы хәбәр итеүенсә, фажиғә участогында 5 минут алдан ғына юл таҙартылған, быны ГЛОНАСС системаһы буйынса тикшерергә лә мөмкин икән, баҡтиһәң.\nҠорбандар араһында өс кеше — Башҡортостандан, ҡалғандары Силәбе һәм Ырымбур өлкәләренән.\nӘйткәндәй, халыҡ араһында «Үлем юлы» тип йөрөтөлгән М5 Урал трассаһы төбәктә иң хәүефлеһе булып һанала. Водителдәр әйтеүенсә, транспорт ныҡ күп булғанлыҡтан, был юл үтә көсөргәнешле, ҡышҡыһын, етмәһә, трасса тарая. Насар һауа шарттарында юл йөрөү тағы ла ауырлаша. Федераль трасса «Өфө - Силәбе» электричкаһы йөрөгәндә иркенерәк ине. Ә инде тимер юл маршруты туҡтатылғас, пассажирҙар ағымы өсөн М5-тән башҡа бүтән юл ҡалманы. Яҡын киләсәктә трассаны дүрт һыҙатлы итеп күреү — күптәрҙең хыялы. Ҡыҙғаныс, 9 кеше һәләк булған көндө, ошо уҡ трассаның 1284-се километрында тағы бер ҙур авария була. Унда йөк машиналары төкөлә һәм өс водитель үлә.\nХалыҡта «Юл ғазабы – гүр ғазабы» тип бушҡа әйтмәйҙәр шул.\nӘлбиттә, бөгөн бер ниндәй ҙә ярҙам, ҡайғы уртаҡлашыу һүҙҙәре ҡорбан булғандарҙың яҡындарын йыуата алмаясаҡ. Аллаһы Тәғәлә уларға сабырлыҡ бирһен инде… Сәфәр йөрөү фажиғә менән тамамланмаһын ине, юлдарҙа һаҡ булайыҡ!


Иҙел башына иман ҡайтты\nБелорет районының күркәм ауылдарының береһе, Әзекәйҙә яңы мәсет сафҡа инде. Ғибәҙәт йорто тулыһынса урындағы меценаттар һәм халыҡ көсө менән төҙөлдө.\nҠорбан салынған, доғалар ҡылынған. Ауылдаштар яңы мәсет асылыуға сикһеҙ шат. Иман йорто Әзекәйгә йәм өҫтәне, рухи көс бирҙе тип ҡыуана улар.\nНамаҙ ваҡыттарында мәсет буш тормаҫ, тип өмөт итә ауылдаштар. Иман йорто юлға яҡын урынлашҡан, был сәфәрҙәгеләр өсөн дә уңайлы. Күрше Ҡаҙыш ауылы мосолмандары ла йома һайын Әзекәйгә килергә иҫәп тота.\nӘзекәй Белорет районының бай тарихлы, күркәм ауылдарының береһе. Иман йорто төбәктә 90 йылдар башында уҡ ғибәҙәткә асылһа ла, мөмкинлектәр сикле булды. Урындағы мосолмандарға Әзекәйҙә тыуып үҫеп ҡанат нығытҡан уҙаман, Рәшит Хәлилов ярҙамға килде. Иман йорто уның матди көсө һәм ауылдаштарҙың тырышлығы менән төҙөлдө.\nМәсет асыу тантанаһынан һуң ауылдаштар күмәкләп намаҙға баҫты. Әзекәй ата-бабалар аманатына тоғро ҡала, халҡыбыҙҙың рухи тамырҙарын нығытыуға үҙ өлөшөн индерә, тип ҡыуанышты урындағы аҡһаҡалдар.


13 августа 2015 — 16:30\nКисә Мәскәүҙең көнъяғында һауала формальдегидтың айырыуса күп булыуы теркәлгән. Белгестәр уның норманан 2 тапҡырға күбрәк булыуын асыҡлаған. Росгидромет хәбәр итеүенсә, башҡаланың башҡа төбәктәрендә һауала формальдегид нормаһы артмаған.\nХәҙер Ҡырғыҙстан Евразия иҡтисади берлегенең тулы хоҡуҡлы ағзаһы. Уның ошо берлеккә ҡараған илдәр менән сик буйҙарында таможня контроле бөтөрөлгән. Евразия иҡтисад берлеге комиссияһы хәбәр итеүенсә, был аҙым Ҡырғыҙстан Республикаһы алдында яңы мөмкинлектәр аса. Тауар әйләнеше, хеҙмәттәр күрһәтеү һәм эшселәр хәрәкәтендә кәртәләр булмаясаҡ. Бынан тыш был Республиканан килгән эшселәр хәҙер “эшсе мигранттар” тип аталмаясаҡ.\nБер ни тиклем ваҡыттан һуң Европала йәнә эҫе һауа торошо нығынды. Австрияның Словакия эргәһендәге сигендә иң юғары температура теркәлгән — 40,5 градус. Австрияла бындай эҫе һауа торошо 248 йыл дауамында булмаған.\nЯпонияның Фукусима-1 Атом Электр станцияһы 2011-се йылғы фажиғәнән һуң яңынан эшләй башланы. Әлегә уның беренсе блогы ғына сафҡа индерелгән. Бер-нисә көндән станция тулы ҡеүәттә электр энергияһын етештерә башлаясаҡ. АЭСтың яңынан тергеҙелеүе Япония халҡында ризаһыҙлыҡ тыуҙырҙы. Ил властаре уларға яуап итеп, станцияның эшләүе яғыулыҡты импортлауҙы кәметеүҙең берҙән-бер ысулы, тип белдерҙе.\n«Беҙ бергә!» концерт-марафонды\nЙөрәккә хәүефһеҙ операция\nОстеопороз һәм остеортрит буйынса төбәк-ара конференция\nКоронавирус сәбәпле бөтә донъяла тиерлек карантин иғлан ителгән\nКоронавирусҡа бәйле һорауҙар буйынса колл-үҙәк эшләй\nЯҙ нимә сәсһәң, көҙөн шуны урырһың\nЙөрәк кәмселеген юҡ итеү\nКороновирус инфекцияһы өлкән йәштәгеләр өсөн айырыуса ҡурҡыныс\n1 из 814\nХәйерле иртә, Республика! - Хәйерле булһын иртәләр!\nХәйерле иртә, Республика! - Таҡмаҡтар\nХәйерле иртә, республика! - Шаяртыу көнө менән!\n«Хәбәрҙәр» Закир Шәрипов менән\nЗащитник «Салавата Юлаева» может продолжить карьеру в команде НХЛ\nВ Red Bull хотели заразить Квята и других гонщиков коронавирусом\nДаниил Квят: "Однажды я хочу провести поединок по правилам любительского бокса"\n«Говорит и показывает Уфа!»: защита от коронавируса, чем занять дошкольников во время самоизоляции и новый рецепт из гречки\n«Говорит и показывает Уфа!»: чем заняться дома и что приготовить на завтрак для всей семьи\n«Говорит и показывает Уфа!»: где исследуют коронавирус в Башкирии и как прожить карантин с пользой\nКак во время пандемии коронавируса избавить себя от излишних переживаний?\nВсе, что нужно знать о режиме полной изоляции и об ответственности за нарушение карантина\nРустем Латыпов: как поправки в Конституцию повлияют на муниципальную власть\nТеракта не будет, против приставов с топором, кто поймал грабителя и почему суды теперь не судят\nАфриканские страсти в суде, нецензурная брань на селе и неслабый пол башкирского спецназа\nВести-24-Башкортостан – 03.04.20\nВести-24-Башкортостан - 02.04.20\nВести-24. Башкортостан - 01.04.20\nВести-Башкортостан: События недели - 05.04.20\nВести-Башкортостан: События недели - 22.03.20\nАномалия рефракции глаза – распространенное явление. Как ее лечат в Башкирии?\nКак надевать, ухаживать и сколько носить: все о масках в программе «Здоровая среда»\n«Здоровая среда»: о лечении и профилактике ВИЧ\nМәҙәниәт хеҙмәткәрҙәре көнөн Башҡорт дәүләт филармонияһы артистары ҙур концерт менән билдәләне. «Беҙ бергә!», тип аталған концерт-марафонды тамашасы « Башҡортостан-24 » каналы аша тура эфирҙа ҡараны. Тамашасы күренмәй, алҡыштар ишетелмәй! Тәү ҡарашҡа был репетиция кеүек. Әммә сағыу костюмдарҙа,...\nРеспубликала карантин башланыу сәбәпле, хәҙер балалар менән берлектә ололарға ла өйҙәрендә ултырырға тура килә. Ваҡытты файҙалы үткәреү өсөн күптәр интернет аша онлайн-дәрестәргә яҙыла. Берәүҙәр телефон йә иһә компьютер аша китап уҡыһа, икенселәре иһә бейеү хәрәкәттәрен үҙләштерә. Интернет...\nБашҡортостанда беренсе тапҡыр аорта кәмселеге менән пациенттарға йөйһөҙ биоклапан ҡуйылды. Айырыуса өлкән йәштәгеләр өсөн бындай алым ҡулайлы. Мәскәү кардиохирургы БДМУ клиникаһы белгестәре менән тәжрибә уртаҡлашты.. Яңы клапанды пациент йөрәгенә ҡуйыр алдынан Мәскәү хирургы Вадим...\nКоронавирус сәбәпле “Остеопороз һәм остеортрит буйынса төбәк-ара конференция” ла онлайн режимда үтте. Мәскәү, Санкт-Петербург, Екатеринбург ҡалаларынан һәм күрше төбәктәрҙән профессорҙар, медицина эшмәкәрҙәре видео аша республика табиптарына лекция уҡыны. Остеопороз һәм остеортрит сирҙәре өлкәндәр...\nЭпидемия киң таралған сит илдәрҙә йәшәүсе милләттәршәтеребеҙ әйтеүенсә, халыҡ үҙҙәрен тыныс тота, аҙыҡ-түлеккә ҡытлыҡ юҡ. Әммә магазиндарға бер-нисә кешене генә индерәләр, шуға сираттар барлыҡҡа килә, ти улар. Хәл киҫкен булған Италияла барыһы ла карантинда ултыра. Тышҡа аҙыҡ-түлек, йәки дарыуҙар...\nИҫегеҙгә төшөрәбеҙ, Башҡортостанда Коронавирусҡа бәйле һорауҙар буйынса колл-үҙәккә шылтыратырға мөмкин. Бында сиргә бәйле бар мәғлүмәт туплана, республикалағы хәлде лә күҙәтеп баралар. Берҙәм диспетчер хеҙмәтенә мөрәжәғәт итеүселәр көндән көн арта. Тәүлек әйләнәһенә 12 пост бөтә шылтыратыуҙарға...\nБашҡаланың алты дауаханаһы инфекцион госпиталь ойоштороу ҡағиҙәләре буйынса дәрәжәһен үҙгәртә. Республика хөкүмәте коронавирус инфекцияһы таралыуҙы иҫкәртеүҙең өҫтәмә сараларын видео бәйләнеш кәңәшмәһендә барланы. Йоғошло сиргә юғары кимәлдәге әҙерлек тәртибе тураһындағы Указға бөгөн йәнә яңылыҡтар...\nМарт айының икенсе яртыһы - баҡсасылар өсөн ҡыҙыу мәл. Ҡыяр, томат, татлы борос үҫентеләре ултыртылған да инде. Туғыҙынсы тиҫтәһен ҡыуған Анатолий Ивановичтың һәр иртәһе үҫемлектәрен тәрбиәләүҙән, улар менән һөйләшеүҙән башлана. Улар бала кеүек, кәрәкле иғтибар булмағанда, бирешеп баралар, ти...\nРеспублика кардиология үҙәгендә кардиохирургтар махсус ҡоролма ярҙамында йөрәккә операция эшләне. Был ҡоролманы Италия белгесе уйлап тапҡан. Эустахио Онорато урындағы хирургтар менән видеобәйләнешкә сығып, тәжрибәһе менән уртаҡлашты. Операция өҫтәлендә 58 йәшлек ир. Ул йөрәк кәмселеге...\nШуға ла үҙҙәрен изоляциялаған пенсионерҙарға волонтерҙар ярҙамға ашыға. Аҙыҡ-түлек, дарыуҙар һәм башҡа кәрәк-яраҡты йорттарына алып килә. Кемгә аҙыҡ-түлек, кемгә дарыу йә уны алыу өсөн рецепт кәрәк. Студент-ирекмәндәр өлкән йәштәгеләрҙең һәр үтенесен иғтибар менән тыңлап ярҙам итергә тырыша. Нм...\nБашҡортостанда коронавирусҡа бәйле һорауҙар буйынса колл-үҙәк эшләй\nБында бар мәғлүмәт туплана, республикалағы хәлде лә күҙәтеп баралар. Берҙәм диспетчер хеҙмәтенә мөрәжәғәт итеүселәр көндән көн арта. Тәүлек әйләнәһенә 12 пост бөтә шылтыратыуҙарға яуап бирә. Был эшкә Башҡорт дәүләт медицина университеты студенттары ла йәлеп ителгән. Белгестәр халыҡ һорауҙарына яуап...\nКоронавирус сәләмәтлеккә генә түгел, иҡтисадҡа ла ҙур йоғонто яһай\nПандемия сәбәпле республикала хәүефһеҙлек саралары көндән-көн көсәйтелә. Ял итеү, күңел асыу саралары кисектерелә. Кинотеатр, бассейндар ябыла, 50 кешенән артыҡ йыйылыу тыйыла. Ҡатмарлы шарттарҙа эшҡыуарҙар үҙ эшен нисек дауам итә? Павел Емельянов егерме йылдан ашыу ресторан...\nӨфөлә йоғошло ауырыуҙар дауаханаһының яңы бинаһы ҡорола\nҺуңғы мәғлүмәттәр буйынса, Башҡортостанда әле 4 кешелә коронавирус барлығы иҫбатланған. Вирус йоҡтороусылар Өфөнөң йоғошло ауырыуҙар дауаханаһының айырым бокстарында изоляцияланған. Тағы ла 64 кеше коронавирусҡа шик менән тикшереү үтә. Ғөмүмән, республикала эпидемияның май-июнь айҙарында бик көслө...\nБер аҙна ял\nКиләһе аҙна – 30 марттан 5 апрелгә тиклем Рәсәйҙә ял көндәре тип иғлан ителә. Был сара коронавирустың таралыу тиҙлеген кәметеү йәһәтенән күрелә, тине Владимир Путин. Ил президенты халыҡҡа мөрәжәғәт итеп, барыһын да табиптарҙың һәм властарҙың кәңәштәрен иғтибарһыҙ ҡалдырмаҫҡа саҡырҙы. Шулай уҡ, 22...\nИҫегеҙгә төшөрәбеҙ, республика мәғариф учреждениеларында ла коронавирусҡа бәйле сикләүҙәр индерелде. Юғары уҡыу йорттары, колледж студенттары һәм мәктәп уҡыусылары дистанцион белем ала башланы. Уҡыу программалары интернет селтәре аша башҡарыла. Бөгөнгә республиканың бөтә 96 колледжы...\nЙоғошло сир хәүефе төбәктең көндәлек тормошонда сағылышһыҙ ҡалмай\nӘммә яҙғы баҫыу эштәренә әҙерлек һәм аҙыҡ-түлек етештереү күләмдәре кәметелмәй. Республика хөкүмәте президиумы ултырышында аграр сәнәғәт комплексы тармаҡтарын һәм ошо өлкәлә эшләгән кесе предприятеларҙы үҫтереүгә дәүләт ярҙамы күрһәтеү тәртибе раҫланды. Субсидиялар иген үҫтереү, үҫемлек майы...\nДәүләт Йыйылышы Ҡоролтайҙың 21-се ултырышы ла махсус шарттарҙа үтте\nПарламент был тәртипте төбәктә коронавирус инфекцияһын иҫкәртеү сараларына ярашлы ҡабул итте. Депутаттар бер нисә төркөмгә бүленеп ултырышта төрлө залдан ҡатнашты. Залдар араһында видео-бәйләнеш урынлаштырылған. Тауыш биреү синхронлаштырылған электрон система буйынса башҡарыла. Дәүләт...\nТәүге зарарланыусыларҙың асыҡланыуы тураһында кисә республика башлығы социаль селтәрҙәге сәхифәһендә хәбәр итте. Ауырыусыларҙың өсәүһе сит илдән ҡайтҡан, ә берәүһе эш буйынса даими Мәскәүгә барып йөрөгән. Улар әле изоляцияланған. Йоғошло ауырыуҙар дауаханаһына һалынған. Был турала Радий...\nБашҡортостанда торлаҡ төҙөлөшө күләмен арттырыу саралары күрелә\nЭскроу иҫәптәргә күсеү сәбәпле Республика хөкүмәте кредит ойошмалары менән төҙөүселәр араһындағы килешеүҙәрҙе көйләү мөмкинлеген барлай. Ошо хаҡта Радий Хәбиров сираттағы төҙөлөш сәғәтендә белдерҙе. Республика башлығы теүәл бер аҙна эсендә ошо хеҙмәттәшлеккә ҡағылған бурыстарҙы берләштергән ҡарар...\nСпектакль һәм концерттарҙы онлайн ҡарау мөмкинлеге\nИлдә коронавирус арҡаһында халыҡ күпләп йыйылған сараларҙы үткәреү тыйылғандан һуң, мәҙәниәт учреждениелары килеп тыуған хәлдән сығыу юлдарын тапҡан. Тәүгеләрҙән булып Башҡорт дәүләт опера һәм балет театры “Кармен” спектаклен интернет аша күрһәтте. Билеттар алдан һатып бөтөлгән булһа ла, етәкселек...\nРеспублика мәғариф учреждениеларында коронавирусҡа бәйле сикләүҙәр индерелде\nЮғары уҡыу йорттары, колледж студенттары һәм мәктәп уҡыусылары дистанцион белем ала башланы. Уҡыу программалары интернет селтәре аша башҡарыла. Дистанцион уҡыуға уҡытыусылар әҙерме? Өфө дәүләт авиация техник университетында уҡыу, ғәҙәттәгесә, план буйынса бара. Тик хәҙер студенттар уҡытыусылары...\nӨфөлә йәмәғәт транспорттарын һәм туҡталыштарын дезинфекциялайҙар\nПандемия ваҡытында Рәсәй хөкүмәте икенсе илдәр менән авиабәйләнеште тағы ла нығыраҡ сикләргә ҡарар итте. Мостай Кәрим исемендәге Өфө аэропорты сит илдәргә рейстарҙы туҡтатты. Осоуҙар эске рейстар буйынса ғына башҡарыла. Был сара республикаға коронавирустың үтеп инеүен тотҡарлау ...\nГаз үткәреүгә сертификат\nРеспублика башлығы указына ярашлы шәхси йортҡа газ индерергә теләүселәр өсөн ташлама алыусылар теҙмәһе киңәйтелде. Хәҙер инде бының өсөн милек эйәһе булыу мотлаҡ түгел. Михайловка ауылына газ селтәре 60-сы йылдарҙа уҡ ингән. Ул ауыл уртаһындағы автомобиль юлы аҫтынан үтә. Асфальттағы ҡара...


Башҡортостан Хөкүмәте ултырышында туризмды үҫтереү мәсьәләләрен тикшерҙеләр // Иҡтисад | новости башинформ.рф\nБашҡортостан Хөкүмәте ултырышында туризмды үҫтереү мәсьәләләрен тикшерҙеләр\n17:50, 13 сентября 2017 Иҡтисад\nӨФӨ, 2017 йыл, 13 сентябрь. /«Башинформ» мәғлүмәт агентлығы/.\nБашҡортостан Башлығы Рөстәм Хәмитов республика Хөкүмәте ултырышын үткәрҙе. Унда, атап әйткәндә, туризмды үҫтереү мәсьәләләре тикшерелде.\n– ШОС һәм БРИКС илдәре саммитынан, ҙур халыҡ-ара һәм ил кимәлендәге форумдарҙан, төҙөкләндереү, транспорт, ҡунаҡхана, сервис инфраструктураһын үҫтереү буйынса ҙур эш башҡарғандан, мәғлүмәти яҡтан әүҙемлек күрһәткәндән һуң беҙҙең туризм тармағында «икенсе һулыш» асылды тип әйтергә мөмкин, – тип билдәләне Рөстәм Хәмитов. – Туризм өлкәһендә төп күрһәткестәр буйынса республика Волга буйы федераль округында алдынғылар һәм илдә иң яҡшы унау иҫәбенә инде. Уҙған йыл йомғаҡтары буйынса «Отдых в России» абруйлы тармаҡ баҫмаһы рейтингында республика 20-се урындан (2015 йыл) 12-се баҫҡысҡа (2016 йыл) күтәрелде. «Турстат» агентлығы Башҡортостанды эске туризмдың үҫеш темптары буйынса Рәсәйҙең тәүге биш төбәге иҫәбенә индерҙе.\nТөбәк етәксеһе әйтеүенсә, былтыр туризм өлкәһендә хеҙмәттәр күләме 14 процентҡа артып, 17 миллиард һумдан ашҡан. Туристар ағымы 2 миллион кешегә еткән. Һалым керемдәре күләме 11 процентҡа артҡан һәм 769 миллион һум тәшкил иткән. Шуның менән бергә, республика Башлығы фекеренсә, туризмдың үҫеш темптары юғарыраҡ та булырға мөмкин, сөнки Башҡортостанда йылдың теләһә ниндәй миҙгелендә күңел асыу, спорт туризмының бөтә төрҙәре өсөн дә тиерлек мөмкинлектәр бар.\nБашҡортостандың Эшҡыуарлыҡ һәм туризм буйынса дәүләт комитеты рәйесе Вячеслав Ғиләжетдинов 2023 йылға тиклем республикала туризмды үҫтереү буйынса дәүләт программаһын тәҡдим итте.\nПрограмма яҡынса 0,5 миллиард һумға финанаслана. Уның маҡсаты – тейешле инфраструктураның, эске һәм тышҡы туристик ағымдың үҫешен тәьмин иткән заманса конкурентлыҡҡа һәләтле туристик-рекреацион комплекс булдырыу өсөн шарттар тыуҙырыу.\nПрограмма сиктәрендә туристик индустрияны кластер принцибына күсереү ҡаралған. «Бөрйән», «Урал легендаһы» Башҡортостандың тау курорттары» һәм «Асылыкүл курорт-паркы» кластерҙарын булдырыу тәжрибәһен башҡа муниципаль берәмектәргә таратыу күҙ уңында тотола. «Социаль туризм» ярҙамсы программаһы пенсионерҙар, инвалидтар, балалар йорттарында тәрбиәләнеүселәргә туристик хеҙмәттәр менән ҡулланырға мөмкинлек бирә.\nРеспублика башлығы оҙайлы туристик проекттарға аҡса һалырға әҙер инвесторҙар өсөн өҫтәмә дәртләндереү сараларын уйлап табырға кәрәклеген һыҙыҡ өҫтөнә алды һәм тейешле тәҡдимдәр әҙерләргә ҡушты.\nТеги: туризм, Башҡортостан Башлығы


Уңышҡа юл беренсе аҙымдан башлана\n- Мине өйҙән һөйрәп сығарыуға ҡарағанда, пиццаны йоҙаҡ тишеге аша үткәреү еңелерәк, - тип фәлсәфәгә бирелергә ярата\nминең бер дуҫым. Бер заман ул кем менәндер бәхәсләшеп, бер ай буйына урамға танауын да сығарманы. Ашарға, эсергә һәм башҡа кәрәк - яраҡты уның ишек төбөнә алып килделәр. Тышҡы донъя менән уны интернет бәйләй, һәм уның кеүектәр көндән - көн арта бара.\nИнтернет - магазиндарҙың "ҡыҫҡа ыштанлы" саҡтары үтте. Башта, хәтерләүебеҙсә, дискылар, кассеталар һәм китаптар заманы булды. Артабан интернет аша беҙҙең йорттарға кеҫә телефондары һәм көнкүреш техникаһы үтеп инде. Улар артынан аҙыҡ - түлек һәм косметика килде. Электрон түләү системаларының таралыуы был күренешкә ҙур булышлыҡ күрһәтә.\nБөгөн Өфөлә генә лә ике йөҙгә яҡын интернет - магазин\nиҫәпләнә. Йәнең теләгәнен һайла! Уларҙың йыллыҡ әйләнешен\nэксперттар 10 миллион долларға баһалай, әммә бында ваҡлап һәм күмәртәләп һатыуҙың fase - to - fase формаһындағы "һыу аҫты" өлөшө инмәгән. Йыл һайын интернеттағы сауҙа секторы 10 - 15 процентҡа ишәйә.\n2005 йылда Рәсәй интернеты бер миллиард долларлыҡ алыш - биреш иткән - был үткән йыл күрһәткестәренән байтаҡҡа күберәк. Әйткәндәй, шуныһы ҡыҙыҡ, аноним һорау алыуҙа интернетсылар үҙҙәре интернет - магазиндарҙа 2,6 миллиард доллар тотоноуы тураһында хәбәр итә. Сауҙа алдынғылары араһында көнкүреш техникаһы һәм электроника тора, компьютер ҡорамалдары арттараҡ ҡала, уны балалар өсөн тауарҙар һәм бүләктәр ҡыҫырыҡлай. Үткән йылда косметика менән сауҙа итеү ун тапҡыр (!) - һигеҙ миллион долларға тиклем - артҡан.\nЭлектрон сауҙала ҡатнашыусыларҙың милли ассоциацияһы иҫәптәре буйынса, 10 миллион рәсәйле интернет аша һатып алыуҙы хуп күрә, был селтәр менән файҙаланыусыларҙың яртыһы тигән һүҙ. Уртаса алғанда, "e - shop"ҡа инеүсе һәр кем йылы на электрон кассала 18 мең һум тирәһе аҡсаһын ҡалдыра. Өфө интернет - магазиндарының әүҙем һатып алыусылары әйтеүенсә, уларҙы ғәҙәти магазиндарҙағыға ҡарағанда түбәнерәк хаҡтар, конкурентлыҡ мөхите йәлеп итә икән, һәм, ғөмүмән, "онлайн шоппингы магазиндар буйлап йүгереүгә ҡарағанда күпкә\nуңайлыраҡ", ти улар.\nБер - ике йыл элек интернет - магазинға әйләнгән башҡорт сайттарының береһенең хужаһы үҙенең виртуаль супермаркетын в аҡытты һаҡсыл тотоноу маҡсатында булдырыуы тураһында һөйләй. Бынан тыш, әйберҙе йортҡа алып килеү һатып алыусыны\nартыҡ мәшәҡәттәрҙән азат итә. Хәйер селтәр магазины эйәһе сер итеп кенә үҙ бизнесының бөгөнгө етешһеҙлектәре тураһында\nхәбәрҙар булыуын белдерҙе. Йәғни, тауар тураһында ни тиклем ентекле мәғлүмәт бирелмәһен, уны тотоп ҡарап булмай, ә һаты п алыусыларҙы был ҡәнәғәтләндермәй. Тағы бер кәмселек - тауарҙы оператив һәм теүәл алып килеүгә бәйле проблемалар.\nТәбиғи, бәләкәй эшҡыуарлыҡтың уңыштары иртәме - һуңмы ҙур\nбизнестың да иғтибарын йәлеп итә. Бөгөн селтәрҙә эре бизнес та үҙенә урын таба. Беренсе булып рунетта электрон коммерцияны энергетиктар үҙләштерҙе.\n- Электрон сауҙаға беҙ ыңғай ҡарашта һәм унда ҡатнаша башлауыбыҙға биш йыл тирәһе, - тип һөйләй РАО "ЕЭС России" асыҡ акционерҙар йәмғиәте рәйесе Анатолий Чубайс. - Беҙҙең һатып алыу күләмдәре бик ҙур: йылына 12 - 15 миллиард долларға тиклем. Интернетта "В2В" - " Business to Business"\nсерверы бар. Беҙ һәм беҙҙең эйәрсән предприятиелар был электрон майҙанда бик күп һатып алыуҙар менән шөғөлләнә. Уның ни тиклем ҙур һәм йөкмәткеле һөҙөмтә биреүе хайран ҡалырлыҡ. Әгәр был процесс артабан да цивилизациялы дауам итһә, хаҡты оптималләштереү, коррупция күләмен кәметеү, тәьмин итеүселәр конкурентлығын арттырыу, уны үтә күренмәле итеү мөмкин булыр ине.\nЭлектрон сауҙа дәүләт иғтибарынан да ситтә ҡалмай. Апрель\nайында Башҡортостан хөкүмәте башлығы ҡарары менән селтәрҙә республиканың рәсми сайты асылды ( http: //goszakaz .bashkortostan.ru/), унда дәүләт заказдары урынлаштырыла.


Йылдан-йыл баҡсалағы уңышҡа һөжүм иткән ҡоротҡостар күбәйә\nУларға ҡаршы ҡулланылған инсектицидтар, фунгицидтар, пестицидтар исемлеге оҙоная, тик күпселек осраҡта ауырыуға ҡаршы тора алмай. Был йәһәттән баҡсасыларҙа ла ғәйеп бар: йә ваҡытында эшкәртмәйҙәр, йә мәлен тура килтерә алмайҙар.\nҠыуаҡлыҡтарға һәм буласаҡ уңышҡа насар тәьҫире булмаған бер ысул тураһында һөйләп киткем килә. Бәлки, күптәрегеҙ уны ҡулланалыр ҙа. Был - ҡыуаҡтарға, тәү сиратта, ҡарағатҡа иртә яҙҙан эҫе һыу ҡойоу. Бик ябай тойолһа ла, был алым байтаҡ проблемаларҙы иҫкәртергә ярҙам итә. Тәү сиратта эҫе һыу ҡарағат бөрөһөндә ҡышлаған талпанды юҡ итә. Был талпан бөрөлә йәшенеп, яҙ етеү менән бөрө эсендәге япраҡты ашай һәм уңышҡа ҙур зыян килтерә.\nОнло ысыҡтың башланған мәлендә эҫе һыуҙың ярҙамы шаҡтай. Көн йылыныу менән был ауырыу шаша башлай, саралар күрелмәгән осраҡта, йәй уртаһына ҡыуаҡты ҡоротоуы ихтимал. Был ауырыуға ҡарағат һәм крыжовник айырыуса тиҙ бирешә.\nЭҫе һыу ҡыуаҡтың тамырына зыян килтерер, тип ҡурҡырға ярамай. Ҡайнар һыу менән эшкәрткәндән һуң, ҡыуаҡта сәскәле бөрөләр һаны ла бермә-бер арта икәнен иҫегеҙҙән сығармағыҙ.\nҠар иремәҫ борон еләктәрҙе лә эҫе һыу менән эшкәртергә була. Был осраҡта һыуҙың температураһы 50 – 60 градус самаһы булырға тейеш. Ә йәй дауамында еләкте 45-50 градус самаһындағы һыу менән эшкәртергә кәңәш итәбеҙ. Лайлалы ҡусҡарҙан, төрлө беттәрҙән был ысул һәйбәт һаҡлай. Ә бына ҡыуаҡтарҙы эшкәрткәндә, һыу температураһы 60-70 градус самаһы булырға тейеш. 80 градустан юғарыраҡ булһа, һыу беттәрҙе генә түгел, бөрөләрҙе лә үлтерәсәк. Әйткәндәй, һыуға саҡ ҡына марганцовка өҫтәгәндә, тағы ла һәйбәтерәк буласаҡ. Һыуҙы лейка аша ғына ҡойорға була. 8-10 литрлыҡ биҙрә ике ҡыуаҡҡа һәм 4-5 квадрат метрҙа ултырған еләккә етәсәк. Иң мөһиме, был кәңәште ҡар ирегәнсегә тиклем ҡулланырға кәрәк.


Блед замогы — Башҡорт Википедияһы\nБлед замогы (слов. Blejski grad) — 130 метр бейеклегендәге текә ҡая түбәһендә төҙөлгән замок. Ул Блед ҡалаһы (Словения) янындағы Блейско күле эргәһендә тора. Словенияның иң боронғо замоктарының береһе.\nСловенияла милли әһәмиәтендәге ҡомартҡы[d]\nCategory:Interior of Bled Castle[d]\nБлед замогы Викимилектә\nҠая түбәһендәге Блед замогы\nЗамок беренсе тапҡыр 1004 йылда, император Генрих II уны Бриксен епискобы Альбуинға файҙаланыуға биргәндә телгә алына. Шул ваҡытта замок немецсә «Фельдес» тип аталған була.\nЗамоктың иң боронғо өлөшө — роман стилендәге башня. Был манара торлаҡ һәм оборона өсөн, шулай уҡ тирә-яҡты күҙәтеү өсөн ҡулланылған.\nУрта быуаттар дәүерендә бындағы ҡаяла яңы ҡоролмалар барлыҡҡа килгән, ә ҡая түбәһендә вышкалар ҡуйылған оборона таш нығытмалары эшләнгән.\nАвстро-Венгрия империяһы тарҡалғандан һуң, Блед ҡалаһы Югославия составы территорияһы составына индерелә һәм башта Карагеоргиевичтар монарх ғаиләләренең йәйге резиденцияһына әйләнә, ә һуңынан Иосип Броз Титоға бирелә. ВИкенсе донъя һуғышында немец ғәскәрҙәренең штабы замокта ваҡытлыса торған.\n1947 йылда замок янғындан зыянлана, тик бер нисә йылдан тергеҙелә һәм тарих музейына әйләндерелә. Музей коллекциялары бында килеүселәргә төрлө кейем, ҡорал һәм көнкүреш әйберҙәрен ҡарарға тәҡдим итә.\nЗамоктың барлыҡ ҡаралтылары ла ике ихата тирәләй урынлашҡан,. Был ихаталар береһенең өҫтөнә икенсеһе ҡуйылып эшләнгән, улар баҫҡыстар ярҙамында ғына бәйләнгән. Түбәнге ихатала хужалыҡ ҡаралтылары төҙөлгән, ә уның өҫтөндәге үрге ихатала торлаҡ биналары теҙелгән.\nҮрге эске ихатала XVI быуатта төҙөлгән сиркәү тора.\nЗамок эргәһендәге соҡор аша күтәртелә торған күпер эшләнгән.\nЗамоктың үрге эске ихатаһы.\nҮрге һарайға алып барыусы баҫҡыс алдындағы вестибюль.\nЗамоктың түбәнге ихатаһы ҡаралтылары.\nҺарайы төҙөлөшөнөң өҫкө өлөшө.\nЗамоктың түбәнге эске ихатаһындағы ҡоҙоҡ.\n↑ Registry of Cultural Heritage of Slovenia — (untranslated).\n\n↑ Бледский замок впервые упомянут под своим немецким названием Фельдес в 1004 году, когда он был пожалован императором Генрихом II Альбуину, епископу Бриксена(недоступная ссылка)\nBled castle information at bled.si\nBled island (словен.)\nБлед информационное видео at youtube.com\nhttps://ba.wikipedia.org/w/index.php?title=Блед_замогы&oldid=890465 ҡабул ителгән\nПоследний раз редактировалась 28 май 2019 в 09:51


Имтихандар тамам, һөҙөмтәләр ҡыуанырлыҡмы? » "Йәшлек" гәзите\nГазета "Йәшлек" » Новости » Мәғариф » Имтихандар тамам, һөҙөмтәләр ҡыуанырлыҡмы?\nНиһайәт, сығарылыш синыф уҡыусылары өсөн берҙәм дәүләт имтихандары тамамланды. Имтиханды тапшыра алырмынмы-юҡмы, нисә генә балл алырмын икән, тип ҡурҡыуҙар ҙа артта ҡалды. Хәҙер инде юғары уҡыу йорттарының ҡабул итеү имтихандарына һөҙөмтәләрҙе генә тапшырырға ҡалды.\nӘйткәндәй, быйылғы һөҙөмтәләр нисек һуң?\nБашҡортостанда барлығы 27448 уҡыусы берҙәм дәүләт имтиханында ҡатнашты. Улар рус теле һәм математиканан, шулай уҡ үҙҙәре һайлаған фәндәрҙән БДИ тапшырҙы. БР Мәғариф министрлығының берҙәм дәүләт имтиханы һәм белем сифатын билдәләү бүлеге етәксеһе Зәки Дамир улы Мырҙағәлин әйтеүенсә, һөҙөмтәләр былтырғыға ҡарағанда яҡшыраҡ, ниндәй генә фән буйынса ҡарағанда ла уртаса балл 2 – 3 балға юғары. Шул уҡ ваҡытта 100 балл йыйыусы уҡыусылар һаны кәмегән. Былтыр 24 эш өсөн 100 балл ҡуйылһа, быйыл 19 уҡыусы имтиханды 100 балға тапшырған. Иң күп балл йыйыусылар химия буйынса – 9 эш өсөн иң юғары балл ҡуйылған. Биологиянан – 4, информатиканан – 3, географиянан – 2, рус теленән бер уҡыусы имтиханды 100 балға тапшырған.\nРәсәй буйынса 8 мең уҡыусы берҙәм дәүләт имтиханын тапшыра алмаһа, Башҡортостандан 143 уҡыусыға быйылғы мәктәптән аттестатһыҙ сығып, икенсе йыл яңынан БДИ тапшырырға тура киләсәк. Мотлаҡ фәндәрҙең береһенән тейешле балдарҙы йыя алмаған 668 уҡыусы иһә резерв көндәрендә яңынан БДИ тапшырҙы.\nБыйылғы берҙәм дәүләт имтихандары ваҡытында ниндәйерәк көтөлмәгән хәлдәр булды?\nБелорет ҡалаһы мәктәптәренең береһендә, уҡыусыларға бланкылар етмәү сәбәпле, уларҙың яуаптарҙы аҡ ҡағыҙға яҙыуы хаҡында күптәргә билдәле, бынан тыш, өс уҡыусының үҙ эштәрен интернетҡа ҡуйыуы ла бер аҙ шау-шыу тыуҙырҙы. Зәки Дамир улы әйтеүенсә, Белорет ҡалаһы уҡыусыларының ҡағыҙға эшләгән эштәрен апелляция комиссияһы ҡараған һәм 11 уҡыусының дөрөҫ яуаптары өсөн балдар өҫтәлгән, ә ҡалғандарының яуаптары дөрөҫ булмаған. Ә уҡыусыларҙың ҡағыҙҙа эшләргә мәжбүр булыуына өҫтәмә бланкылар алмаусы ойоштороусылар ғәйепле икән.\nАпелляция тигәндән, быйыл апелляцияға биреүселәр һаны ла артҡан. 1000-гә яҡын уҡыусы БДИ һөҙөмтәләре менән риза булмай, уларҙы ҡайтанан ҡарауҙы һораған. Уларҙың теләге, әлбиттә, ҡәнәғәтләндерелгән, әммә был апелляция комиссияһы ҡарағандан һуң барыһының да балы күтәрелә, тигәнде аңлатмай.\nБиш вузға документ тапшырырға мөмкин\nЮғары уҡыу йорттарында ҡабул итеү комиссиялары эшләй башланы.\nУҡырға ҡабул итеү ҡағиҙәләрендә әллә ни үҙгәрештәр юҡ. БДИ һөҙөмтәләре буйынса уҡырға инеүселәр документтарын 25 июлгә тиклем тапшыра ала. Ә кемдәр вуздың үҙенең өҫтәмә һынау төрө булған уҡыу йортона бара, уларға 5 июлгә тиклем документ тапшырып өлгөрөргә кәрәк. Кемдәр быйыл БДИ тапшырмаған, 8 июлдән 18 июлгә тиклем икенсе этабында тапшырырға тейеш. Был мәктәпте 2009 йылдан алып тамамлаусыларға ҡағыла. Ә кемдәр алдараҡ уҡып бөткән, улар БДИ тапшырмай, ә уҡырға инеү өсөн вуз ойошторған имтиханда ғына ҡатнаша. Тимәк, биш-алты йыл элек мәктәпте тамамлаусылар юғары уҡыу йортона уҡырға барырға ниәтләһә, уларға берҙәм дәүләт имтиханы тапшырырға тура килмәйәсәк.\nБыйылғы абитуриенттарға бер юлы биш юғары уҡыу йортона документтарын тапшырырға рөхсәт ителә. Уларҙың һәр береһендә өсәр специальносты һайлау мөмкинлеге бирелә. Шуныһына иғтибар итергә кәрәк: ниндәй уҡыу йортона уҡырға инергә теләйһегеҙ, шунда документтарҙың төп нөсхәһен тапшырыу кәрәк. Сөнки нимә генә тиһәләр ҙә, уҡыу йортонда быға иғтибар итәсәктәр. Бөтә Рәсәй һәм халыҡ-ара олимпиадала еңеүсе уҡыусылар бер уҡыу йортона ғына ташлама менән файҙалана ала. 27 июлдә беренсе тулҡында уҡырға инеүселәрҙең исемлектәре вуздарҙың сайттарына ҡуйылырға тейеш. Исемлектең башында олимпиадасылар, ташлама менән уҡырға инеүселәр, артабан маҡсатлы йүнәлтмә буйынса килеүселәр, иң һуңынан иһә балдарына ҡарап БДИ тапшырыусылар килә. Документтарҙы тапшырыу өсөн мотлаҡ вузға барырға түгел, уларҙы электрон вариантта ла ебәрергә мөмкин. Ғаризала БДИ буйынса балдарҙы күрһәтеү ҙә етә. Уларҙы вуз хеҙмәткәрҙәре үҙҙәре тикшерәсәк.\nЮғары уҡыу йортона ҡабул итеү ике этапта үтә: 30 июлдән 5 авгусҡа тиклем һәм 5 августан 10 авгусҡа тиклем.\nСығыу ваҡыты 25-06-2011, 17:22 | Ҡаранылар: 1869\nБДИ һөҙөмтәләре билдәле


Бөрйәндә бүреләр ҡотора. Шәхси ҡураларға, фермер хужалыҡтарына һөжүм итеү осраҡтары йышайҙы, ти район халҡы. Кесе йома урман санитарҙары дүрт ерҙә профилактика эштәре башҡарып киткән. Иң ҙур зыянды «Ҡаһарманов» хужалығы күргән. Бында йыртҡыстар ун өс баш һарыҡты тамаҡлаған. Ә һунарсылар яуап итеп бер ни ҙә эшләй алмай. Бүре атыу миҙгеле ябыҡ. Ә улары ялан яҡтарындағы һунарсыларҙан ҡасып таулы райондарҙа үрсей. Урманда бит бүрегә ҡасып ҡотолоу еңелерәк.\nШуныһы ҡыҙыҡ. Ҡырағай йыртҡыстар йорттағы ҡош-ҡортҡа һөжүм итһә яр һалабыҙ, ә үҙебеҙ януар-кейектәр донъяһына ҡулыбыҙҙы һонһаҡ ләм-мим. Бәлки, был һөжүмдәр, беҙҙең урманға яһаған барымталарға яуап итеп, ҡарымта рәүешендә башҡарылалыр? Тәбиғәт әмере буйынса. Сөнки браконьерлыҡ урман хакимлығына тәрән үтеп инде. Һунарҙа нәфсеһен, ҡомһоҙлоғон, ҡомарын тыя алмай тиҫтәнән ашыу ҡоралай аулаусыларҙы, өс-дүрт мышы йығып алып ҡайта ла алмай урманда ҡалдырыу осраҡтарын да беләм. Аслыҡ заманында ла былай ҡыланмағандарҙыр, моғайын. Үткән аҙнала Ғафури районының Юлыҡ ауылында теркәлгән хәл дә аптырашта ҡалдырҙы. Ауыл халҡы һүҙҙәре буйынса, йәрәхәтләнгән ике мышы яҡлау эҙләгән кеүек урамға уҡ килеп инә. Ләкин бында ла ышыҡ таба алмай януарҙар. Нимә булған һуң Юлыҡта һәм хоҡуҡ боҙоусыларҙы нимә көтә?\nСоциаль селтәрҙәргә һалынған был видеояҙма интернет ҡулланыусыларҙа ҡыҙыу бәхәс тыуҙырҙы. «Беҙгә ҡунаҡ килде» тип аталған роликтан күренеүенсә, ике мышы ауыл эсендә кешеләрҙән яҡлау эҙләй. Кеҫә телефонына төшөрөп тороусы ҡыҙ кадр артында хайуандарҙың береһе яраланыуы тураһында ла әйтә. Әммә был йәрәхәтте улар ҡайҙа һәм кем тарафынан алыуы тураһында хәбәр ителмәй. Шулай ҙа ауыл халҡы фекеренсә, мышыларға браконьерҙар, бик тә булмаһа һунарсылар һөжүм иткән. Сөнки иғтибар менән күҙ һалғанда, «саҡырылмаған ҡунаҡ» мылтыҡтан зыян күргән тигән һығымта яһарға мөмкин.\nКадр артында мылтыҡҡа оҡшаған тауыш буйынса ла бәхәстәр тынмай. Сөнки ҡайһы берәүҙәр мышыларҙы ауыл эсендә атҡандар тип бара. Видеояҙма социаль селтәрҙә, һуңынан беҙҙең каналда эфирға сыҡҡандан һуң Юлыҡҡа экологтар һәм полиция хеҙмәткәре килә. Улар ҡорал тауышының ҡайҙан сығыуын һәм иң мөһиме кем атҡанлығын тикшерә. Әммә закон һағында тороусыларға оҙаҡ баш ватырға тура килмәй. Сөнки республика йәшәүселәрҙе ябай ауыл ҡапҡаһының хафаға һалған булыуы асыҡлана.\nКейек аулауға сығыусылар үҙҙәре менән һунарсы билеты, ҡоралды, йәнлекте атыуға рөхсәт ҡағыҙы һәм лицензия алып йөрөргә тейеш. Әммә күпселек осраҡта был талаптар инҡар ителә. Ошо сәбәп менән быйыл ғинуарҙа Йылайыр районында 33 йәшлек иргә ҡарата енәйәт эше ҡуҙғатылды. Эре себер боланын атҡан браконьер «Законһыҙ һунар итеү» статьяһы буйынса яуаплыллыҡҡа тарттырылған. Бындай осраҡтар республикала йыл дауамында даими теркәлеп тора. Ҡыҙғанысҡа ҡаршы, хайуандар ике аяҡлыларҙан ғына зыян күрмәй шул.\nРеспубликала асыҡланған хоҡуҡ боҙоуҙар һунарға рөхсәт булмау, ҡоралды файҙаланыу һәм алып йөрөү ҡағиҙәләрен боҙоуға ҡайтып ҡала. Хайуандарҙы аулауҙа браконьерҙар күп осраҡта үҙҙәренең транспорт сараларын файҙалана. Статистикаға килгәндә, былтыр Башҡортостан биләмәләрендә браконьерҙарға ҡаршы биш меңгә яҡын рейд уҙғарылған. Эш һөҙөмтәләре буйынса 613 ҡағиҙә боҙоу осрағы теркәлгән. Барлығы 426 һунар ҡоралы тартып алынған һәм Законһыҙ һунар итеү статьяһы буйынса 85 енәйәт эше ҡуҙғалтылған. Әлбиттә, былары - асыҡланған осраҡтар ғына.\nРеспубликала юғала барған януар-кейектәр «Ҡыҙыл китап»ҡа индерелгән. Был баҫманың ҡалынайыуына юл ҡуйҙыртмау һәр беребеҙҙең изге бурысы. Шуға ла браконьерҙар баш ҡалҡытҡан ваҡытта башҡаларға шымып ҡалырға ярамай. Юғиһә, ҡырағай хайуандар донъяһына төҙәлмәҫлек зыян килеүе ихтимал.


АҠЫЛ ЙӘШТӘ ТҮГЕЛ – БАШТА » "Йәшлек" гәзите\nГазета "Йәшлек" » Новости » Иман » АҠЫЛ ЙӘШТӘ ТҮГЕЛ – БАШТА\nУчалы егете Зәйнулла Әхмәтшин 9 йәшендә мәсеткә йөрөп, ғәрәпсә уҡырға өйрәнһә, 19 йәшендә хаж ҡылды.\nБыйыл Рәсәйҙән 12 мең мосолман хаж ҡылды, уларҙың араһынан мең тирәһе кеше – Башҡортостандан. Хажиҙар төркөмөндә ирҙәр ҙә, ҡатындар ҙа бар, төрлө һөнәр эйәләре, төрлө яҙмышлы. Учалы егете Зәйнулла Әхмәтшинға ни бары 19 ғына. Тәүәккәл яҡташыбыҙ йәш булһа ла, хаҡ юлға әле генә баҫмаған, уның үҙенсәлекле тарихы иғтибарға лайыҡ.\n“Әгәр ҙә ҡолом Миңә бер ҡарыш яҡынлашһа, Мин уға бер терһәккә яҡынлашырмын, әгәр ул бер терһәккә яҡынлашһа, Мин уға бер сажинға яҡынлашырмын, әгәр ул Миңә йәйәү атлаһа, Мин уға йүгереп атлығырмын” (2129 хәҙис, “Әл-Бохари”).\nБала саҡтан Зәйнулла Ҡөрьән аяттарын тыңларға ярата. Быға иғтибар иткән әсәһе, улы илаһа, магнитофонды ҡабыҙа – ғәрәпсә яңғыраған доғалар сабыйҙы шунда уҡ тынысландыра. Ҡала мәсетенең бейек манараһы, унан ишетелгән моңло аҙан тауышы малайҙы әсир итә. Иман йортоноң тупһаһын тәү тапҡыр 9 йәшендә аша атлау менән Зәйнулла үҙе өсөн яңы донъя асҡан һымаҡ була һәм башҡа унан тыш йәшәй алмауын аңлай. Мөхәммәт бәйғәмбәр ғәләйһис-сәләм еткергән тәғлимәтте үҙләштереү теләк кенә булып ҡалмай, оло маҡсатҡа әүерелә. Малай имам-хатиптың урынбаҫары Рөстәм Ситдиҡовтан ғәрәп хәрефтәрен танырға өйрәнә, 1 – 2 ай үтеүгә ғәрәпсә тотлоҡмай уҡый башлай. Мәсеттә ойошторолған махсус “Ислам нигеҙҙәре” курсын тамамлай.\n“Намаҙға торғанда, намаҙыңды был донъя менән хушлашҡан кеше һымаҡ уҡы! Аҡланыу һүҙҙәрен килтермә! Һәм кешеләр ҡулындағына ышанма” (Ибн Маджа, Зухд, 15; Әхмәд V, 412).\nКүптәр дингә килеп тә, намаҙға баҫыуҙы һуҙып йөрөй. Бәндәнең һылтауҙары етерлек: эшем тығыҙ, сирләйем, доғалар иҫтә ҡалмай… Ә бит һәр кешегә тормош мәшәҡәттәрен ауыҙлыҡлап, көн тәртибен дин талаптарын иҫәпкә алып көйләү зарур. Был йәһәттән Зәйнулла Әхмәтшиндан үрнәк алырлыҡ. 14 йәшендә намаҙ уҡый башлай. Мәктәптә уҡып йөрөгән үҫмер башҡалар күҙенә салынмаҫҡа тырышһа ла, диндарлығы барыбер беленә. Шикле мөнәсәбәт тә, тыйыу-өгөтләүҙәр ҙә, ҡулайлы шарттар булмауы ла мөьминде фарыз итеп ҡуйылған бурысын үтәүҙән һис тә һыуындырмай.\nЗәйнулла 14 йәшендә тәү тапҡыр ураҙа тота. Август айына тура килгән Рамаҙанды, еңел булмаһа ла, тейешенсә үткәреп ебәреүгә өлгәшә.\n“Белем эҙләгеҙ, бының өсөн Ҡытайға барыр кәрәк булһа ла” (хәҙис).\nМәктәп программаһынан тыш, Зәйнулла Рәиф улы ислам буйынса күп китап уҡый. Дини белемгә ысын мәғәнәһендә сарсап, һыуһап йөрөй йәш мөьмин. Ҡайҙа аға икән ул һыуһынды ҡандырырлыҡ тулы шишмәләр?\nБирәм, тигән ҡолона – сығарып ҡуйыр юлына, тигәндәй, бер көн мәүлит ваҡытында мәсеткә Дағстандан ҡунаҡтар килеп төшә. Дағстан мөфтөйө ебәргән хәҙрәттәр ислам, бәйғәмбәрҙәр хаҡында һөйләй, Рәсәй ислам университетының Дағстандағы филиалы тураһында мәғлүмәт тә бирә. Шул кистән Зәйнулла йөрәгендә тау иленә барыу хыялы тоҡана. Дин сәскә атҡан республика, бер яҡтан, төплө белем алыу мөмкинлеге менән ҡыҙыҡһындырһа, икенсе яҡтан – был төбәк Зәйнулла Рәсүлевтың рухи мираҫын ҡабул иткән, аманатын һаҡлаған. Әйткәндәй, мәҡәлә геройыбыҙҙың тыуғанда алған исеме – Вадим. Зәйнулла ишан шәхесенә шул тиклем ихтирамы көслө булып, исемен уның хөрмәтенә үҙгәртә.\nЕгет Кавказ яҡтарына барыу ниәтен йөрәк түрендә һаҡлап йөрөй, ләкин ата-әсәһе фатихаһын бирмәҫ тип ҡурҡа. Борсолоулы уйҙар менән көйөп йөрөгәндә, яҙмыш уны Мансур ауылында йәшәүсе Дағстан мәҙрәсәһендә уҡыған Динислам Мальцев менән осраштыра. “Динисламға уҡырға ингәндә 14 кенә булған, миңә 17 йәш бит, ебәрерҙәр, бәлки”, – тигән өмөткә инана.\nУлының ынтылышын ихтирам иткән Гөлсирә Вәсип ҡыҙы ҡәҙерле балаһы менән бергә Дағстанға юллана. Махачкалаға килеп, уҡыу йорто менән танышып, бар нәмәне үҙ күҙе менән күреп, айышына төшөнгәс кенә тыныслана, улын ҡалдырып ҡайта. Нәҡ ошо ваҡытта Дағстандың баш ҡалаһына изге ҡомартҡыларҙы килтергән булалар. Гөлсирә Вәсип ҡыҙына бәйғәмбәр ғәләйһис-сәләмдең сәсен һәм сапанын күреү бәхете тейә.\nЗәйнулла башкөллө уҡыуға сума. Уңыштар көттөрмәй: мөғәллимдәр шәкерттең һәләтен күреп, уны беренсе курстан икенсегә күсерә. Шулай итеп, яҡташыбыҙ өс йыллыҡ уҡыу йортон ике йылда тамамлай.\nМәҙрәсәнән һуң университетта уҡыуҙы кисектереп торорға тура килә – Дағстан мөфтөйө сит тарафтарҙан килгән студенттарға берәй йылға булһа ла ҡайтып, үҙ төбәктәрендә белем таратырға ҡушҡан. Остаз һүҙен кире ҡағырға баҙнат итмәгән Зәйнулла Учалыға ҡайтты. Ғилем эйәһе әле ҡала мәсетенең мәҙрәсәһендә фикх, ғәрәп грамматикаһы дәрестәре алып бара. Ваҡытын буш үткәрергә күнекмәгән егет Учалы тау-байыҡтырыу техникумында программист һөнәрен үҙләштерә.\n“Ул Үҙенең рәхимлеге менән кемде теләй, шуны һайлай. Алла – бөйөк рәхмәт эйәһе!” (Ҡөрьән, 3/74).\nХаж – мосолмандарға фарыз итеп ҡуйылған ғәмәл. Был бурысты үтәүҙән бик күптәр, күпме ынтылһа ла, мәхрүм ҡала. 19 йәштә үк Ҡәғбәне барып күреү – оло бәхет. Зәйнулла Әхмәтшин Илшат Хафизов етәкселегендә, 60 кешенән торған төркөм менән сәйәхәткә сыға. Өфөнән – Истанбулға, Истанбулдан Мәҙинәгә осалар. Мәҙинә ҡалаһында ике көнгә туҡтайҙар. Бәйғәмбәр ғәләйһис-сәләм мәсетендә ғибәҙәт ҡылып, Әбү-Бәкерҙең (р.а.), Ғомарҙың (р.а.) ҡәберҙәрен күрәләр. Урындағы халыҡ бик ҡунаҡсыл булып, намаҙҙан һуң мәсет эргәһендә мохтаждарға аҙыҡ таратҡан кешеләр күп осрай.\nАртабан хажиҙар, ихрам кейеп, Мәккә ҡалаһына йүнәлгән. Бында Әл-Хәрам мәсетенә барып, намаҙ уҡып, кесе хажды (умра) атҡарғандар. Нур, Саур, Ғәрәфәт тауҙары, Мина уйһыулығы, Джәмәрәт күпере, Ибраһим ғәләйһис-сәләм улы Исмәғилде ҡорбан итеп салырға тейеш булған ер, Зәм-зәм һыуын ҡойған завод һәм башҡа изге урындар буйлап экскурсия яһағандар.\n700-ҙән ашыу кешенең ғүмерен ҡыйған фажиғәлә ватандаштарыбыҙ зыян күрмәгән – таш атыу йолаһын башҡарырға улар үлемесле ҡыҫылыштан алыҫ, икенсе яҡтан барған. Был Аллаһы Тәғәләнең сикһеҙ мәрхәмәте күрһәткесе, хажиҙарҙың ғаиләләре быны барыһынан да яҡшыраҡ аңлайҙыр…\nМина уйһыулығында хажиҙар палаткаларҙа йәшәгән. “Был мәл мәңге хәтерҙә ҡаласаҡ, – ти Зәйнулла Рәиф улы. – Бай ҙа юҡ, ярлы ла – Хоҙай алдында барыһы тигеҙ. Шул тиклем иғтибарлы мөнәсәбәт, ағай-эне ишеләй аралашыу”.\n45 градус эҫегә өйрәнмәгән кешеләр кондиционер янына һыйынып, һалҡын тейҙереп йонсой. Ләкин хаж ҡылыуҙың иң ҡыйыны ауырыуға һабышыу түгел, изге ер менән хушлашыу була.\nЗәйнулла Әхмәтшин ҡалала тыуып үҫһә лә, туған телен онотмаған. Өйөндә аралашыу башлыса башҡортса. “Туған тел, мәҙәниәт тураһында етди уйланғаным булмағайны, – тип фекерҙәре менән бүлешә әңгәмәсем. – Дағстанға барғас, тыуған илдең ҡәҙерен аңланым. Дағстан халҡы үҙ теленә, диненә ереккән, йәберләргә бирмәй. Шуға ла улар көслө халыҡ, иманым камил – Ер шарынан юғалмаҫтар. Милли уҙаңдары көнләшерлек. Миндә лә илһөйәрлек артты. Ҡөрьәндә әйтелгән бит: “Алла – бай, ә һеҙ – ярлы. Һәм әгәр ҙә ситкә боролһағыҙ, Ул икенсе кешеләр менән һеҙҙе алмаштырыр, һәм улар һеҙгә оҡшамаған булырҙар” (47/38). Халҡыма ундай аяныс яҙмышты һис теләмәйем, мәҙрәсәлә мөғәллимлек итеп, милләттәштәремә хәҡиҡәтте еткерергә мөмкин булғанса көс һалырмын, иншалла”.\nАҡыл йәштә түгел – башта, тиҙәр. Намыҫлы яҡташыбыҙ Зәйнулла Әхмәтшинды Аллаһы Тәғәлә моратына ирештерһен, тип уңыштар теләп ҡалабыҙ.\nСығыу ваҡыты 13-11-2015, 15:16 | Ҡаранылар: 515\nЙәшлек ҡәҙерен белеп йәшәйҙәр


Киләһе йылдарҙа баш ҡаланың төньяҡ өлөшөндә төҙөкләндереү эштәре йәйелдереләсәк\nМәғлүм булыуынса, быйыл йәй Өфөлә үткән күләмле саммиттар алдынан төп иғтибар ҡаланың көньяҡ өлөшөнә бүленде. Алдағы өс йылда төньяҡ өлөштә лә транспорт артерияһы һаналған юлдарҙы ремонтлау буйынса етди эштәр ҡаралған. Әле Калинин районындағы Интернационал урамында яңы юл һалына. Элек водителдәргә был урынды үтеү ҡыйынлыҡ тыуҙырһа, хәҙер юл 21 метрға киңәйтелгән. Ҡала халҡы был яңылыҡҡа шат.\nӘлеге мәлдә асфальт юлдың тәүге ҡаты түшәлгән. Юл буйлап 98 яҡтыртыу ҡоролмаһы ҡуйылған. Тротуар, бордюр һәм йырындар эшләнә. Яҡын арала бында икенсе ҡат асфальт түшәләсәк. Юлдың уртаса оҙонлоғо ике километрға етә. Төҙөкләндереү эштәре йыл аҙағына тамамланырға тейеш.


Дәүләт Думаһында Өфөнән Көнсығыш сығыу юлын төҙөп бөтөргә ярҙам итәсәк закон проектын хупланылар // Иҡтисад | новости башинформ.рф\n12:25, 24 сентября 2018 Иҡтисад\nДәүләт Думаһында Өфөнән Көнсығыш сығыу юлын төҙөп бөтөргә ярҙам итәсәк закон проектын хупланылар Фото: «Башинформ» мәғлүмәт агентлығы\nДәүләт Думаһы уҙған йылдың ноябрендә билдәләнгән һалым ҡануниәтенең айырым сикләүҙәренә ҡарата 2023 йылдың 1 ғинуарына тиклем кисектереүҙе индереүҙе күҙ уңында тотҡан Башҡортостан Республикаһы Дәүләт Йыйылышы – Ҡоролтай индергән закон проектын беренсе уҡыуҙа ҡабул итте.\nРеспублика парламентының матбуғат хеҙмәте хәбәр итеүенсә, һүҙ 2018 йылдың 1 ғинуарына тиклем төҙөлгән концессия килешеүҙәре нигеҙендә алынған бюджет инвестициялары иҫәбенә автомобиль юлдары һәм яһалма юл ҡоролмалары төҙөү һәм яңыртыу буйынса проекттарҙы ғәмәлгә ашырған концессионер ойошмаларға ҡарата бюджет аҡсаһына һатып алынған тауарҙарға, эштәргә, хеҙмәттәргә өҫтәлгән хаҡҡа һалымды тотоп ҡалыу хоҡуғы тураһында бара.\n«Былтыр Һалым индексына индерелгән үҙгәрештәр юл төҙөлөшө өлкәһендә инвестиция проекттарын тормошҡа ашырыу менән бәйле билдәле бер ауырлыҡтар тыуҙырҙы, — тип аңлатма бирҙе Дәүләт Йыйылышы Рәйесе Константин Толкачев. — Беҙҙең республикала Көнсығыш сығыу юлы тип йөрөтөлгән Өфөнән федераль тәғәйенләнештәге М-5 «Урал» юлына яңы сығыу юлы төҙөү буйынса проект шуға миҫал булып тора. Ул автомобиль юлы тоннелен, Ҡариҙел йылғаһы аша күперҙе һәм дөйөм 18 саҡрым самаһы оҙонлоҡта автомобиль юлын төҙөүҙе күҙ уңында тота. «Көнсығыш сығыу юлы» буйынса концессия килешеүе 2017 йылдың 1 июнендә төҙөлдө. Төҙөлөштөң дөйөм финанслау күләме 2018-2021 йылдар дауамында 34 миллиард һум тәшкил итә. Проекттың финанс моделе республика ҡаҙнаһынан концессионерға бюджет инвестициялары формаһында 24,5 миллиард һум күләмендә капиталь грант түләүҙе иҫәптә тота. Ошондай финанслау формаһы концессионерға шул иҫәптән капиталь грант аҡсаһы иҫәбенә түләнгән тауарҙар, эштәр һәм хеҙмәттәр суммаһына НДС-ҡа ингән тотоп ҡалыуҙы күрһәтергә мөмкинлек бирҙе. Ул шул мәлдә ғәмәлдә булған Рәсәй Федерацияһы Һалым кодексы редакцияһына тап килде».\nРеспублика парламенты спикеры аңлатыуынса, уҙған йыл аҙағында үҙгәрештәр индергәндән һуң һатып алыусының субсидиялар йәки бюджет инвестициялары иҫәбенән түләнгән тауарҙарға, эштәргә, хеҙмәттәргә НДС-тан тотоп ҡалыуға туранан-тура тыйыу индерелде.\n«НДС-ты кире ҡайтарыу мөмкин булмау менән бәйле концессионерҙың проектты тормошҡа ашырыу буйынса сығымдарын финанслауға 3,75 миллиард һум күләмендә дефицит килеп сыға. Һөҙөмтәлә республика ҡаҙнаһынан концессия килешеүе буйынса түләү ошо суммаға артырға тейеш. Был аҡсаны экономиялау өсөн беҙ тәҡдим иткән закон проекты әҙерләнде лә инде, — тип өҫтәне Константин Толкачев. — Башҡортостан – инвестиция проекттарын тормошҡа ашырыу менән ошондай хәл килеп тыуған берҙән-бер субъект түгел. Федераль үҙәк төбәктәрҙең проблемаларын аңланы. Беҙҙең закон проектын Рәсәй Хөкүмәте, Дәүләт Думаһының Бюджет һәм һалым буйынса комитеты хупланы. Дәүләт Думаһы депутаттары уны оператив рәүештә беренсе уҡыуҙа ҡараны. Оҙаҡламай уның буйынса аҙаҡҡы ыңғай ҡарар ҡабул ителер тип ышанам. Ул беҙгә Өфө һәм бөтә республика өсөн мөһим проектты ғәмәлгә ашырырға мөмкинлек бирер».\nТеги: Өфөнән Көнсығыш сығыу юлы


Американың Фергюсон ҡалаһында индерелгән ғәҙәттән тых хәл режимы билдәһеҙ ваҡытҡа оҙайтылды. Ҡалала полиция менән демонстранттар араһында бәрелештәр туҡтамай. Былтыр Фергюсон ҡалаһында полиция хеҙмәткәре ҡара тәнле Майкл Браунды атып үлтергәйне. Миссури штаты суды уны аҡлағас, афроамерикандар ҡарлышыҡ акциялары үткәрә башланы.\nТағы ла биш ил Рәсәй Хөкүмәтенең аҙыҡ-түлек эмбаргоһына эләкте. Уларҙың береһе-Черногория. Был ил Европа берлегенә кандидат булараҡ Рәсәйгә ҡаршы санкцияларға ҡушылырға мәжбүр булды. Әммә Черногория сәйәсмәндәре беҙ Рәсәй менән сәйәси диалог яҡлы һәм эшлекле мөнәсәбәттәр ҡорорға теләйбеҙ, тип белдерә.\nҠытайҙың Дунгуань ҡалаһында метро станцияһы ер аҫтына төшөп киткән. Бер кеше һәләк булған. Иҫегеҙгә төшөрәбеҙ, 12-се август Тяньцзинь ҡалаһында 21 тонна тротилға тиң шартлау яңғыраны. 44 кешенең ғүмере өҙөлгән.\nРәсәй ғәҙәттән тыш хәлдәр министрлығы Донецк һәм Луганск өлкәләрендә йәшәүселәр өсөн сираттағы гуманитар ярҙам әҙерләне. 100 машинанан торған колонна бөгөн юлға сыҡты. Гуманитар ярҙам йәмәғәт һәм профсоюз ойошмалары көсө менән йыйылған.


Өфөнөң 153-сө лицейында белем алыусы Михаил Щербаков күреү һәләте насар булған уҡыусыларға Менделеев таблицаһының интерактив стендын уйлап сығарған - Bash.News\nӨфөнөң 153-сө лицейында белем алыусы Михаил Щербаков күреү һәләте насар булған уҡыусыларға Менделеев таблицаһының интерактив стендын уйлап сығарған\nӨфөнөң 153-сө лицейында белем алыусы Михаил Щербаков күреү һәләте насар булған уҡыусыларға Менделеев таблицаһының интерактив стендын уйлап сығарған https://bash.news/news/38502_fn_153s_licejynda_belem_alyusy_mixail_shherbakov_kre_lte_\nЕгеттең проектына таянып төҙөлгән ҡоролма менән хәҙер 28-се махсус мәктәп-интернатта химия дәресендә ҡулланалар.\nМенделеев таблицаһындағы һәр химик элементтың төймәһе бар. Һорауға яуап биргәндә, интерактив стендта дөрөҫ варианттарҙы һайлап шунда уҡ билдәләргә мөмкин.\nӨфөләге 28-се махсус мәктәп-интернатында был ҡоролма менән яңы ғына файҙалана башлағандар. Күреү һәләте насар булған уҡыусыларға ҡулайлаштырып эшләнгән ул. Киләсәктә табип булырға хыялланған Юлиә Минишева әйтеүенсә, хәҙер белем усағында химияны төплө өйрәнеү өсөн барлыҡ шарттар ҙа бар.\nБыға тиклем дә уҡыусылар химик элементтарҙың периодик системаһын Брайль шрифтын ҡулланып яҙылған уҡыу ҡулланмаһы ярҙамында өйрәнә. Әммә үлсәме буйынса бәләкәй булғанға күрә, унда Менделеев таблицаһындағы барлыҡ мәғлүмәт тә тупланмаған.\nИнтерактив стенд ике режимда эшләй. Контроль һорауҙар биреүҙән тыш, ул химик элементтарҙың һәр ҡайһыһы тураһында тулы мәғлүмәт тә бирә. Йәғни уҡытыусы ролендә лә сығыш яһай. Химия дәресендә хәҙер барыһы ла ошо ысул ярҙамында белемен тикшереп ҡарарға ынтыла.\nМенделеев таблицаһының интерактив стендын 9-сы синыф уҡыусыһы уйлап сығара. Яҡташыбыҙ, Өфөнөң 153-сө лицейы уҡыусыһы Михаил Щербаков был проект өҫтөндә ярты йыл элек эшләй башлай һәм ҡыҫҡа ваҡыт эсендә маҡсатына ирешә. Күреү һәләте насар булған тиҫтерҙәре лә хәҙер бер ниндәй ҡаршылыҡһыҙ химик элементтарҙың периодик системаһын өйрәнә ала.\nМихаил Щербаков, проект авторы, Өфөнөң 153-сө лицейы уҡыусыһы: «Мин роботехника менән күптән ҡыҙыҡһынам. Был өлкәлә ҙур белем багажы туплағандан һуң социаль проект эшләү идеяһы барлыҡҡа килде. Уны тормошҡа ашырыуҙа бағыусылар ярҙам итте. Интерактив стендтың һыҙымы бар, артабан сәнәғәт масштабына ла сығарырға була».\nПроект «Сколково» инновация үҙәгендә ойошторолған Халыҡ-ара фәнни-техник конкурста ла юғары баһалана. Егет 1-се дәрәжә диплом менән бүләкләнә.\nИнтерактив таҡтаның үҙ хаҡы яҡынса 20 мең һум тәшкил итә. Киләсәктә был уҡыу ҡулланмаһы менән башҡа мәктәптәрҙә киң ҡуллана башларҙар тип ышанғы килә. Әлеге мәлдә Михаил Щербаков үҙенең проектына патент алырға йыйына, шулай уҡ ҡабатлау таблицаһын да ошо форматта эшләргә ниәтләй. Күреү һәләте насар булған мәктәп уҡыусыларына математика дәресе тағы ла мауыҡтырғыс буласаҡ.\nӨфөлә милли мәғарифты үҫтереү буйынса стратегик сессия үтте\n22:30, 15 авг


Баш ҡалала республика театрҙары декадаһы башланды\n22 Март , 13:41\nБыйыл ул «АРТЫЛЫШFEST» исеме аҫтында ойошторола.\n27 мартҡа тиклем Өфө, Салауат, Стәрлетамаҡ, Сибай һәм Туймазы ҡалаларынан 12 профессиональ театр коллективы иң яҡшы спектаклдәрен тәҡдим итә. Аҙна дауамында баш ҡаланың төп сәхнәләрендә төрлө йәштәгеләргә иҫәпләнгән 13 спектакль күрһәтеләсәк. Тамашасыларҙы социаль драма, хикәйә-терапия, комедия, төрлө жанрҙағы әҫәрҙәр көтөлә.\nРеспублика театрҙары фестиваленең тәүге көндәрендә Мостай Кәрим исемендәге Милли йәштәр, Рус драма һәм Туймазы театрҙары сығыш яһаһа, иртәгә Салауаттар «Һырғалаҡ» исемле спектаклен тәҡдим итә.